Keskustelu > Yhteiskunta ja politiikka > Vihapuhe ja rasismi - esillä myös hlbti-vähemmistöjen keskuudessa\nsmo\t 1 / 14\n07.07.2017, 11:28\t Seksuaali- ja sukupuolivähemmistöihin kuuluvien piirissä esiintyvästä rasismista on satunnaisesti puhuttu Suomessakin, vaikka etninen moninaisuus on ollut varsin vähäistä. Merkintöjä asian esiin ottamisesta on ainakin 1990-luvulta lähtien.\nTällä kertaa hlbti-vähemmistöihin liittyen Suomessa ruvettiin puhumaan rasismista syksyllä 2016, kun nousi esiin turvapaikanhakijoiden mahdollisuus sisäänpääsyyn helsinkiläisiin homoyökerhoihin ( ranneliike.net ja ranneliike.net ), sillä anniskelupaikoissa tarkistetaan asiakkaiden ikä, eikä turvapaikanhakijoilla ollut tarvittavia dokumentteja käytettävissään. Joissain paikoissa käytäntöjä muutettiin, joissain ei.\nKeväällä 2017 yökerho Herculeksen Facebooks-sivuille ilmaantui päivitys, joka on helposti mahdollista tulkita rasistiseksi, varsinkin jos on perillä puhtaasti ns. muukalaisvastaisissa keskusteluissa käytetyistä ilmaisutavoista. Yökerhon mukaan oli vahinko, että päivitys päätyi yökerhon FB-sivulle. Ravintolan toimitusjohtaja ilmaisi selvästi, ettei päivityksen sisältö edusta ravintolayhtiön kantaa. Esiin nousivat kuitenkin myös toimitusjohtajan omilla FB-sivuillaan julkaisemat päivitykset, joissa sävy on ollut samantapainen kuin ravintolan sivulle päätyneessä postauksessa. Twitterissä väittelyn tuoksinassa Herculeksen toimitusjohtaja päätyi uhkaamaan esitettyjen puheenvuorojen rasistisuuteen viitannutta bloggaria asianajajalla ( ranneliike.net ).\nEsiin on noussut monenlaisia puheenvuoroja. Osa on asiallisia, osa ei. Esiintyy vähättelyä, liioittelua, ohi puhumista, aggressiivisuutta ja kaikenlaista muutakin tunteita herättäville aiheille tyypillistä.\nKeskustelu rasismi- ja vihapuhe -aihepiireistä ja asioista, joihin nuo voi liittää, on lievästi haasteellista. Yksi keskustelua suuresti vaikuttava tekijä on se, että keskustelun osapuolet pyrkivät venyttämään syrjinnän, vihapuheen ja rasismin määritelmiä oman näkökulman muotoisiksi; samat sanat tarkoittavat eri osapuolille eri asioita. Seurauksena on ohi puhumista ja väistelyä, sen asemesta, että puhuttaisiin konkreettisista asioista.\nJoidenkin mielestä "suvakit" eivät salli esimerkiksi uskonnollisen ideologian kritisoimista. Toden nimissä on sanottava, että jotkut triggeröityvät heiluttamaan vihapuhe- ja rasismikorttejaan myös täysin aiheellisista ja asiallisista puheenvuoroista. He kaivavat maata moninaisuuden hyväksynnän alta. Toisaalta, jotkut asiattomaan sävyyn näkemyksiään vieraista kulttuureista esittävät puolestaan uhriutuvat oitis ja alkavat heilutella sananvapauskorttia, jos heidän selvästi muita ihmisiä halventavia ulostulojaan kritisoidaan.\nTilannetta voi pitää kuplien ( ranneliike.net ) yhtenä muotona. Ei ymmärretä oman (tietyn) viiteryhmän ulkopuolisten elämää, maailmaa ja vaikuttimia. Koska kokemusmaailmat eivät kohtaa, jää dialogi syntymättä. Näihin kupliin liittyy yleensä rankkaa yksisilmäisyyttä, yleistämistä ja haluttomuutta asettua muiden asemaan. Suoranaista kyvyttömyyttä ymmärtää. Näissä kuplissaan tuntuvat viihtyvän erityisesti hyvin vahvoja mielipiteitä omaavat, itse mielipiteistä riippumatta. Ammattiloukkaantujia ja uhriutumiskykyisiä on näissä kaikissa kuplissa.\nSateenkaarikansa ja asenteet\nOn täysin luonnollista, että seksuaali- ja sukupuolivähemmistöihin kuuluvilla on monenlaisia asenteita monia asioita kohtaan, ihan siinä missä muillakin - sillä samalla lailla olemme rakentaneet elämäämme olemassaolevista lähtökohdista ponnistaen. Olemme tunteneet huolta vanhemmistamme, lapsistamme, muista läheisistämme ja toimeentulostamme. Vaikeissakin tilanteissa vaikkapa tottumukset, perinteet ja usko ovat viimeisinä oljenkorsina kantaneet. Sitten yhä kiihtyvän muutoksen tuulet puhaltavat tomuksi sitä, mihin olemme kasvaneet ja mitä olemme kokeneet olleemme rakentamassa. Ei ole helppoa opetella näkemään asioita uusin silmin. Toiset mukautuvat paremmin kuin toiset. Meillä on erilaiset valmiudet käsitellä jatkuvaa muutosta.\nToisaalta esimerkiksi Perussuomalaisten puheenjohtajan Jussi Halla-ahon kommentit Facebookissa tähän Hercules-tapaukseen liittyen ovat maailmaakin nähneeltä henkilöltä aika yksisilmäisiä; hän ihmettelee sitä, miksi "homolla on moraalinen velvollisuus fanittaa tai ainakin olla arvostelematta ideologiaa, jonka kaikkien merkittävien koulukuntien mukaan homot pitää tappaa" - ja samalla hän ihmettelee, miksi samaan aikaan "on jokaisen homon moraalinen velvollisuus paheksua, vastustaa ja natsitella puoluetta, joka suhtautuu kielteisesti sukupuolineutraaliin avioliittolakiin".\nHalla-aho kuitenkin laittaa vastakkain kaksi hyvin erilaista asiaa: a) puolueen, jolla on selkeä (ideologioihin perustuva) agenda ja jossa vaikuttavat ihmiset ovat lähteneet sen agendaa edistämään, sekä b) uskonnon/kulttuurin, jonka piirissä olevat ihmiset ovat syntyneet/kasvaneet siihen ja jonka oppia yksilöt lopulta tulkitsevat oman elämänsä osalta hyvinkin monilla eri tavoilla. Käytännössä ideologian (tässä tapauksessa uskonnon/kulttuurin) arvosteleminen tapahtuu useimmiten enemmän tai vähemmän halventamalla uskontoon/kulttuuriin sitoutuneita yksilöitä.\nPitäisi muistaa, että ihmiset ovat lähtökohtaisesti yksilöitä - ja kaikkia pitäisi kohdella aina kunnioituksella.\nMasa\t 2 / 14\n08.07.2017, 00:50\t Rasismista tulee puhua myös homokulttuurissa, mutta miksi minusta näyttää nyt siltä, että tämä aihe on nostettu tikun nokkaan jonain trendikkäänä taivastelun aiheena? Kun hetero käyttäytyy rasistisesti, ei siitä tehdä erityistä numeroa, eikä rasismin oleteta liittyvän erityisesti heteroseksuaalisuuteen. Kun homo käyttäytyy rasistisesti, se ei olekaan ihan mitä tahansa rasismia, vaan se on homon rasismia, homojen rasismia, homorasismia. Siitä pitää kirjoittaa lehtijuttuja ja blogeja. On niin kuin homon rasismi olisi samalla seksuaalietiikan alaan kuuluva kysymys. Onko se homous sittenkään oikein, kun se yksikin oli ihan selvä rasisti? Laitetaanko saman tien ilmastonmuutos homojen syyksi, koska kuluttaahan homokulttuuri uusiutumattomia energianlähteitä? Tosin niin kuluttaa kaikki muukin kulttuuri, mutta ei homona, eli ei sama asia.\nMutta ihan vakavasti ottaen, homokulttuurissa esiintyvä rasismi liittyy ilmeisesti siihen, että monet homo- ja biseksuaaliset miehet mieltävät homokulttuurin edelleen pelkäksi iskupaikaksi, lihatiskiksi, josta voi valikoida omia mieltymyksiä vastaavia tuotteita ihonvärin, rasvaprosentin ja karvoituksen tarkkuudella. Se, että homokulttuuri mielletään niin yleisesti iskumestaksi, vaikuttaa väistämättä siihen, miten ihmiset toimivat, miten he näkevät toisensa ja miten he kohtelevat toisiaan. On silti mielenkiintoista, että sama dynamiikka toimii kaikessa heteromiesten parinvalintakäyttäytymisessä, mutta siitä ei tehdä erityistä numeroa. Sana "hetero" ei yleensä nouse esiin rasismia koskevissa puheenvuoroissa.\nKolmoisritti\t 3 / 14\n08.07.2017, 03:42\t Olen nähnyt heteromiehiä, eronneita, jotka etsivät seuraa yhtä pakkomielteisesti kuin homot: oli vähän sellainen olo et kaikki käy, myös miehet kunhan paineita saa purkaa. Ykskin näytti mulle munaansa ja mä olin et luuleeko se nyt et mä otan siltä suihin, kun sillä on mitä näyttää....päällekäyvää: romantiikka kaukana. Tuli sellainen olo et ei oo muu kuin vessakäynti tms. ota kiinni jos haluat! Yleisellä paikalla vielä.\nHomomiehet saa lokaa niskaansa aivan syyttä: meitä syytetään milloin mistä. Suuri heteroyleisö voisi vaan mennä ja katsoa itseensä peilistä.\nViestiä on muokattu\t Luin tästä Hassen Hninin haastattelun ja sitten oli tämä Ruskeat tytöt face book sivu. Itse en ymmärtänyt heidän käyttämää rodullistettu-sanaa. Onko se edes oikeata suomen kieltä? Mihin unohtui eri-rotuinen tai yksinkertaisesti "arabi"( kun hän puhuu itsestään ). En tiedä, mikä hän on. Onko sillä edes väliä tietää? Minusta ei.\nNyt tässä nostetaan voimakkaasti rotu käsitettä, joka ei ole ollut seksuaalisten vähemmistöjen agendana, koska sille ei ole ollut tarvetta. Sateenkaariväkeen on aina saanut tulla eri rotuiset ihmiset eikä minusta syrjintää ole. Tässä näkee, että he itse haluavat eristäytyä ja nostaa tätä rotu-käsitettä ja sen merkitystä, kun minusta se on nimenomaan vanhanaikaista, mistä tulisi pyrkiä pois kokonaan.\nRavintolaan pääsyn estäminen nostetaan rasismina, mutta en usko ollenkaan että se on sitä ollut. Pitää olla virallinen henkilötodistus tai ID ja sitä saadaan kysyä. Se on kaikilla nuorilla mukana. Passi on myös joillakin. Tavallinen normaali käytäntö.\nHninin katsoo, että on jollakin tavalla merkityksellistä, että hänet on valittu puheenjohtajaksi, mutta minulta se meni ohi, että millä lailla merkittävää.\nMinusta maahanmuuttajakysymys on tärkeä. Hänen pitäisi pyrkiä siihen, että turvapaikanhakijat alkaisivat dokumentoida kotimaassaan, mitä ja millaista homofobia on ja millä tavalla sen on kohdannut elämässään. Älypuhelimella voi äänittää ja kuvata. Se on helppoa.\nMinusta tässä näkyy-valitettavasti-käänteinen rasismi. Onko hän itse rasisti suhteessa valkoisiin, koska hän valitti, että on ollut vain valkoisia ja käytetty ainoastaan suomea ja ruotsia.? Minun mielestäni aika hyvin, jos on käytetty myös ruotsia. Seta ry on suomalaisten perustama järjestö suomalaisille ja ruotsinsuomalaisille, koska maahanmuuttajia ei ole ollut siinä määrin kuin nykyään. Se ei ole mitään rasismia. Toimintaan on saanut osallistua huolimatta rodusta. Asuuhan Suomessa juutalaisiakin. Heitä on yhteiskunnan eri tasoilla. Sitten meillä on vanha tataariyhteisö Helsingissä. Olleet iän kaiken!\nVähän väkisin väännetyn oloista.\nSuomen kielen osaamiselta hän ei välty. Se pitää vain opiskella.\nhuman\t 5 / 14\nViestiä on muokattu\t Tuo rasismiongelma, myös sateenkaariväen keskuudessa ponnahti pinnalle tosiaan Syyrian ja Irakin ja Afganistanin sotapakolaisten 2015 tilanteen myötä. Onhan selvää ollut että persuissa on myös sateenkaariväkeä, ehkei niin homoja mutta bissejä ainakin (kuten persunuorten pj) ja koska persut ovat lokeroineet itsensä rasistisemmaksi, sekä myös uskonnoliseksi ja homofobiseksikin puolueeksi, niin ne, joiden "sydäntä lähellä" nuo asiat ovat, ovat toki kokeneet tuon kotipesäkseen.\nHeSetan pj:ksi valittu, tunisialaissyntyinen Hassen Hnini ei ole ollut rasismisomekohussa tietääkseni pääpukarien joukossa ja muutenkin pakolaiset ovat enempikin alistuneet kohtaloonsa mm. siinä että heitä täällä gayclubit yms sorsivat. Toki sitten monikin Lähi-idästä kotoisin oleva seksuaalivähemmistö-pakolainen ja turvapaikan saaja kuulee niitä samoja rasistisia huuteluita tuolla kaupungilla. Viime viikolla eräsin irakilainen ateisti homo, turvapaikan saanut, kertoili tavatessamme että hänelle oli huudettu siinä tullessaan kaupungilla jotain tyyliin "islamistipa**ka painu takaisin sinne ****". Aika monikinhan noista pakolaisista Lähi-idästä, heteroistakin, on varsin maallistuneita, etenkin maallistuneempia kuin moni uskovais-persu.\nItse olen suomalais- ja maahanmuuttajatuttujeni kanssa pannut merkille sen, tietynlaisen rasismin ilmentymänä, että vuoden 2016 alussa käynnistetyn LGBT café:n kävijöissä on ollut yllättävän vähän ns. kantasuomalaisia sateenkaariväen miehiä, eli tuossa kuukausittaisessa kohtauspaikassa on käynyt etupäässä maahanmuuttajia, lesbo/bi-naisia, sekä pienempi joukko suomalais-homoja. Tapahtuma on kuitenkin ollut avoimeti yleisessä tiedossa, vaikka Ranneliikekään ei (muistaakseni) ole siitä vaivautunut uutisoimaan, saatika käymään paikallakaan. Siellähän voi tutustua pakolais-sateenkaari-ihmisiin ja sitä kautta sitten tuttavina kuulla, miten kristityt ja muslimit yms ovat heitä vainonneet lähtömaissaan. Siitä tosin löytää tietoa ihan yhtä hyvin myös googlaamalla. LGBT-café:ssa noita asioita ei tosin käsitellä, eikä kannatakaan, sillä tapahtuman tarkoitus on tarjota rentoa ja mukavaa yhdessäoloa, kahvittelun ja tanssimisen merkeissä - tapahtumanhan käynnistivät aktivistit juuri siksi, ettei pakolais-sateenkaari-ihmisiä päästetty gayclubeillekaan tanssimaan ja viettämään aikaa, sateenkaarituttujensakaan kanssa, joten aktivismi toimi sitten uskomuksettoman lähimmäisenrakkaasti.\nSellaisia voin kertoa, että ilmeisesti Afganistanista ei juurikaan sateenkaari-pakolaisia ole Suomeen tullut. Sitä kummastelevat myös irakilaiset. kristittyjä tulee Irakista, Ugandasta, Nigeriasta, Egyptin kopti-kristittyjen parista, Karibialta, Venäjältä, kun noissa heidä vainotaan oman uskontonsa harrastajien tahoiltakin. Eikä uskonnoista heillekään oljenkorsiksi ole. Eräs irakilainen muslimiperheen pakolainen (vaikka hän itse ei uskovainen olekaan) oli kertonut perheelleen että on miestä rakastava mies, mistä seurasi sitten se että veljensä ja serkkunsa olivat mukiloineet hänet (tuolla perisyntinä on uskomuksiin pohjaava perhekunniauskomus sekä kristityillä, että muslimeilla, kurdeja myöten), tuottaen olkapää- ja jalkavamman hänelle ja vanhempansa olivat sitten antaneet hänelle rahaa ja sanoneet että pakene täältä muualle, niin säilyt poikamme hengissä. Toisen irakilaisen homopakolaisen toiset pakolaistutut lähtökaupungistaan olivat täällä saaneet selville että hän on homo ja sanoivat kertovansa sen hänen perheelleen Irakiin; ja niin tekivätkin, mistä seurasi sitten se että hänen vanhempansa Irakista ilmoittivat kirjallisesti että hän ei ole enään heidän poikansa ja että takaisin ei ole tulemista. Ja tietenkin hän itki, sitä kertoessaan. Koin hyvin tärkeäksi sanoa hänelle siinä, ettei hän täällä ainakaan yksin ole, jos se minusta on kiinni. Hän on vasta hakemassa turvapaikkaa, joten Migrin olisi syytä tajuta myös.\nSinälläänhän Suomessakin on ajettu sateenkaarilapsia kodeistaan, asian paljastuttua, etenkin lahkolais-uskovaisperheistä. Siihenhän Sinuiksi-tukihankekin on törmännyt tukityössään nykyäänkin.\nJuuri keskiviikko-iltana 12.7. LGBT cafë:n puisto-piknik tapahtumassa juteltiin tuostakin, sekä siellä mukana osan aikaa olleen Hassen Hninin kanssa juteltiin että olisi varmasti hyvä tutkailla HeSeta:ssakin mahdollisuuksia toimintaan, joka lähetäisi maahanmuuttajia ja kantaporukoita sateenkaaripiireissä. Yhteisenä huolena on suomen kielen oppimisen tukeminen (vaikka se maahanmuuttoviranomaisten vastuulle kuuluukin), mikä petraisi turvapaikan saaneiden asemaa täällä. Maahanmuuttajille on tärkeää saada suomalaisystäviä, joiden kanssa suomen oppiminen mahdollistuu aktiivisemmin. HeSetan Together-tukiryhmätoimintahan on "suljettua" vain maahanmuuttajille, mikä ei sinällään ole ihan kaikkiseltaan se paras toimintatapa, ainakaan yksinomaan - vaikka ymmärränkin että tuo pohjaa mm. siihen että tukiryhmään tulee hyvinkin traumaattisen tapatumataustan kokeneita ihmisiä ja heidän kanssaan on parasta voida keskustella asioista heidän äidinkielellään, jolloin tukeminen sujuu mutkattomammin.\nToisaalta pidemmän kuin kukkeliskanan muistin omaavat ovat panneet merkille sen että suomen kielen oppimisesta nostettiin mekkalaa enempi vasta arabiaa puhuvien maahanmuuttajien osalta, vaikka Suomessa on pidempäänkin elänyt muitakin maahanmuuttajia, jotka eivät ole "vaivautuneet" suomea opettelemaan. Itsekin tunnen mm. italialaisen maahanmuuttajan, joka on olut Suomessa 15 vuotta, eikä osaa juurikaan suomea, eikä ole halunnut opetellakaan. Asenteissa ihmisryhmiä kohtaan on siis eroja.\n2015 syksyn pakolais"aallon" jälkeen on eletty myös eri vaiheita, eli aluksi on ollut yli 2 vuodenkin aikaa, jolloin pakolaiset ovat turvapaikanhakijoina ja osalla heistä ei vieläkään päätösprosessi ole kulkenut läpi. Toukokuullakin kuulin itse 2 vuotta Suomessa pakolaisena olleen homomiehen päässeen vasta ensimmäiseen haastatteluun. Pakolaisaikana heidän olonsa ovat erilaiset ja rasismin yms kohtaamisen 1. aalto, muiden pakolaisten keskuudessa. Sitten turvapaikan saatuaan he pääsevät rakentamaan täällä uutta elämää ja siinä vaiheessa viranomaistukikin muuttuu vok-tuesta virastomaisemmaksi, eri virastojen hässäkäksi. Ja he kohttaavat kaikki rasismia, muodossa tai toisessa. Sitä kannattaa miettiä, ihan ajatuksella - ja etenkin siltä kannalta, pitääkö siinä rasismin harrastuksessa todellakin olla tietentahtoen mukana?!\nLGBT-café:n puistopiknikissä oli muuten tosi riemastuttava tapahtuma, kun mukana olleen kantasuomalaisen pariskunnan pikkulapsi nousi heti tanssimaan, kun soitettiin irakilais-arabimusa-hittikappaleita ja tanssi rytmissä ihan kuin vanhakin tekijä ... mutta sitten kun väliin soitettiin ns. länsimaista edm-sateenkaarimusaa, niin pikkulasta ei innostanutkaan tanssia. Jotain hienoa siinä Lähi-idän rytmikkäässä musassa on - ainakin se, ettei se nojaa kovaan jumputukseen, kuten ns. länsimusa, etenkin edm-musa, joka ilmeisesti on tehty viinanjuontipakotuksen nimissä.\nJa onhan se gayclubien ja muidenkin clubien musa aika kapea-alaisesti lokeroitunutta.\nMuiden kulttuurien ihmisiltä voi oppia yhtä ja toista uutta ja mukavaa, ja antaa myös, joten oikeasti tutustuminen on aina uskomuksia antoisampaa.\np.s. LGBT-cafe is a once-in-a-month cafe for people who are gay, lesbian, bisexual, transgender and queer. We get together on the last Thursday of every month at 18-21.\nWe want to create a space where everyone can feel safe and respected, no matter their identity or origin. We do our best to secure safety and privacy for everyone attending.\nWe offer coffee and snacks free of charge, information about migrants rights and of course nice company and relaxed atmosphere. You can come alone or together. You are warmly welcome!\nKolmoisritti\t 6 / 14\nViestiä on muokattu\t Ehkä Together ryhmä on urkkijoiden pelossa suljettu tai koska ne miehet ovat kaappihomoja. Mutta se voi olla liioiteltua.\nEhkä nämä eivät halua olla valkoisten kanssa tekemisissä kuten näkyy tuossa ruskeat tytöt jutussa. Haluavat kutea keskenään...\nsilloin he itse ovat "osa ongelmaa".\nSETA ry:n toiminta on ollut aina pienimuotoista: ei niihin ryhmiin tulla.\nKolmoisritti\t 7 / 14\n25.07.2017, 01:45\t "Rodullistettu" sanan tilalla tulisi puhua oikeammin ennakkoluuloista ja yhteiskuntaluokista, koska rotuoppia ei enää ole olemassakaan. Rasismista voi puhua apartheidin yhteydessä, siis rakenteessa oleva rasismi. Sellaista ei ole Skandinaviassa. "Rodullistettu" on keksitty juttu. Se on käsitteenä sekava tai hämärä - ehkä tarkoituksellisesti ?\nsmo\t 8 / 14\n25.07.2017, 12:41\t Ei rasismi edellytä (syrjiviä) rakenteita taikka apartheid-järjestelmää. Rasismia voi esiintyä yksilötasollakin, esimerkiksi (asiakas)palvelun epäämisenä, yksilön eristämisenä tai yksilöön kohdistuvana väkivaltana.\nRotuoppi varsinkin ihmisten hierarkian pohjana on hylätty ja tuomittukin varsin laajalti. Toisaalta samalla vältetään (mielestäni osittain turhaan) puhumista ihmisten kohdalla rodu(i)sta - joka taas johtaa toisinaan huvittaviin kiertoilmauksiin, jos on syystä tai toisesta tarpeen kuvata tietyn tyyppistä ihmislajin eriytyvyyttä.\nRodullistaminen on vähän kökön kuuloinen uudissana, mutta kyllä se minusta asiaa jollain tavalla ymmärrettäväksi tekee.\nKolmoisritti\t 9 / 14\n26.07.2017, 20:02\t Minä kuvittelisin, että tällä sanalla viitataan stereotypioihin ja ennakkoluuloihin, mitä voi tulla kun kohtaa afrikkalaisia tms. Mutta samalla lailla he ( jotka käyttävät itsestään tätä kummallista sanaa ) taitavat käyttää sanaa " valkoinen " yhtä stereotyyppisesti, vaikka esimerkiksi etelä-afrikassa on myös köyhiä valkoisia, joten se ei enää päde ollenkaan, joten koko sanan ja käsitteen rodullistettu voi heittää roskiin.\nRasisimia ei ole enää siinä merkityksessä kuin joskus on ollut, vaan kaikilla on Pohjoismaissa melko yhtälaiset mahdollisuudet esimerkiksi kouluttautua (ja samoissa luokissa). Eroja tulee koulutusten, kielen osaamisen jne välillä, joka aiheuttaa vaikka putoamisen alempaan sosiaaliluokkaan eikä se ole ihonväristä kiinni: samanlaiseen törmää jokainen joka lähtee vaikkapa toiseen Eurooppalaiseen maahan esim. Saksaan opiskelemaan tai töihin. Jos on vanha tutkinto tai sitä pitäisi täydentää, ei saa välttämättä työtä tms. kielen osaaminen vaikuttaa...ja se vaikuttaa suoraan palkkaan, mitä saa.\nEn usko että on esimerkiksi eristämistä, vaan usein maahanmuuttajat itse hakeutuvat näihin samoihin lähiöihin eristäytymään. Sitäpaitsi on usein niin, ettei haluta olla tekemisissä "valkoisten" kanssa. ( oma valinta ).\nJamppus @\t 10 / 14\n28.07.2017, 01:26\t Onhan Halla-aho sikäli oikeassa, että homoilta yleensä odotetaan liberaalia asennetta.\nHomoilta siis odotetaan sitä, että pitää mennä valtavirran mukana ja hyväksyä mitä tahansa liberaaleja ideoita mitä kulloinkin on muodissa. Oli se sitten homoavioliitot, Trumpin vihaaminen tai maahanmuutto, niin näitä pitää kannattaa. Ajankohtaiset viralliset mielipiteet tarjotaan homoille valmiina lautasella eikä omia aivoja saisi käyttää lainkaan.\nHyvä esimerkki on juuri tämä maahanmuutto, jonka homojen oletetaan kannattavan. Kaikki järki, fakta ja empiria kuitenkin sanoo, ettei maahanmuutto nykyisellään ole miltään osin Suomen eduksi. Edes pakolaisista ei voida puhua kun kaikki tulevat monen turvallisen maan kautta. Mitä he pakenevat kun he tulevat junalla Ruotsista Suomeen? Edes YK:n pakolaissopimus ei pidä turvallisten maiden läpi matkustavia pakolaisina.\nJärkiperusteluista huolimatta, ihmiset leimataan rasisteiksi ellei he kritiikittömästi kannata virallista mielipidettä esim. maahanmuutossa. Jos siis et ole valmis kieltämään faktoja ja kannattamaan ilmiselvästi järjetöntä politiikkaa, olet tuomittava. Asetelma muistuttaa kovasti katolista kirkkoa Galilein aikaan: faktat väistyvät dogman edestä, muuten roviolle.\nItse olen sen verran vanha, että olen ehtinyt seurustella hyvin erietnisten miesten kanssa, puhun useita kieliä ja olen matkustanut erittäin paljon, myös muslimimaissa useasti.\nVaikka siis henkilökohtaisessa elämässäni voin seurustella mustan miehen kanssa tai polttaa shishaa muslimin kanssa Ammanissa, en silti halua koko Afrikan muuttavan Suomeen tai homoille erittäin ongelmallisen islamin leviävän maassamme. Nämä ovat kuitenkin "rasistisia" mielipiteitä virallisen liturgian mukaan.\nRasismista puhuminen on nyt muodikasta ja leimakirveen huitominen ympäriinsä tuo selkääntaputuksia liberaaleissa piireissä. Tilannehan on kuitenkin se, että juuri vasemmistoliberaalit ovat tehneet rodusta politiikkaa ja nostivat rodun ihmisiä määrittäväksi tekijäksi.\nEmme edes keskustelleet asiasta vielä joskus 10-15 vuotta sitten. Nyt lehdet ovat täynnä rotujuttuja ja itkuvirsiä maahanmuuttajista, yksi sun toinen bloggaaja tekee siitä numeroa joko uhriutumalla tai leimaamalla muita. Kaikki ovat nyt rotuapajilla haalimassa itselleen helppoja taivaspisteitä.\nTämä Hercules-episodi kuvaa tilannetta varsin hyvin. Jonkun henkilön yksityinen mielipide vuoti julkisuuteen ja koko liberaali susilauma pääsi raadolle repimään. Raato oli vain päästäisen kokoinen, mutta se muuttui nopeasti hirveksi, josta riittäisi kaikille herkuteltavaa pitkäksi aikaa.\nItse asia oli kuitenkin mitätön. Joku ehkä loukkasi tunteensa. Mitä sitten? Joku sanoi ikävästi. Mitä sitten? Voi voi. Elämä jatkuu. Mutta eipä jatkunut liberaaleilla. Heitä kuultaessa sai käsityksen, että kyse oli suuremman luokan skandaali, missä kansanmurha oli jo lähes ovella.\nTämä rasismivouhotus on jo kärsinyt täydellisen inflaation. Kukaan itsenäisesti ajatteleva ihminen ei enää ota sitä vakavasti. Sutta on jo huudettu aivan liian monta kertaa. Toisaalta ihmiset kyllä tietävät mitä he itse ovat, eikä ylivoimainen enemmistö tunnista itsensä siksi rasistiksi mitä liberaalit väittävät heidän olevan.\nToisaalta elämään myös vähän kuuluu, että ihmiset arvioi toisiaan ulkonäönkin perusteella, kaikki ei voi pitää kaikista ja ennakkoluuloja on kaikilla, perusteltuja tai ei. Tätä elämä on, se on ihan normaalia ja kuuluu ihmisluonteeseen olematta rasisti.\nAsiasta paasaaminen ja rasismista huutaminen osoittaa lähinnä paasaajien tarpeen tuoda itsensä esiin polkemalla muita. Ironista on, että juuri tämä rasismivouhotus on sitä aitoa rasismia.\nPaasaajathan ovat lähes poikkeuksetta valkoisia liberaaleja suomalaisia, jotka ottavat puheenvuoron (ja aina) ruskehtavalta ulkomaalaiselta koska oletetaan, että tämä on niin kyvytön puhumaan itsensä puolesta, että liberaalin pitää tehdä se.\nUlkomaalaiselta ei edes kysytä jos hän välittää koko asiasta, vaan senkin valkoinen liberaali paasaaja päättä heidän puolesta: "joku sanoi rasistisesti ja minä puolustan sinua, joten turpa kiinni kun minä haukun rasisteja".\nSiis te, jotka nyt koko ajan vouhotatte tästä rasismista julkisuudessa, käsi sydämelle; voiko olla niin, että rodusta onkin nyt tullut elämänne keskipiste ja näette ihmiset ensisijaisesti heidän etnisyytensä edustajina eikä yksilöinä? Voiko olla niin, että te itse olette (piilo)rasisteja kun koko ajan vouhotatte roduista ja teette siitä numeroa?\nPublic eye\t 11 / 14\n28.07.2017, 22:27\t No, nyt tarvitsee enää löytää reaalimaailmasta joku, joka koko ajan vouhottaa rasismista, jotta keskustelo etenisi...\nhuman\t 12 / 14\nViestiä on muokattu\t Jamppus:n uskomuksiin muutama oikaisu ja kommentti.\nAvioliitot ovat aina olleet sukupuolineutraalimpiakin, mutta pelkkiin naismiespariliittoihin rajoittuminen on ollut vain uskomuksellista luonnotonta muotihömppä-kuplaa.\nIhmiseläimet ovat aina eläneet luonnon keskellä ja ymmärtäneet että luonnossakin on avioliitoissa monimuotoisuutta. Vasta luonnottomat uskomukset aiheuttivat muotihömppäilyn.\nUsan ja Venäjän keskenhän vallitsee nyt tasapaino, kun molempien johdossa on yksinvaltius-diktaattoriainesta.\nTosin Trump lähinnä kuvittelee vetävänsä Usa-versiota Diili-ohjelmasta, muttei hallitse sen "liiketoimintaymäristöä" selvästi lainkaan.\nJa Putin on hurahtanut samaan, kuin Stalinkin; kuvittelemaan olevansa jumalainen tsaari.\nMonet homot ihmettelevät, miksei maahanmuutosta noussut äläkkää persu-uskovaispiireissä silloin kun tänne kuljetettiin thaimaalais- ja venäläisnaikkosia?\nVaikuttaa lähinnä kuitenkin siltä että persu-uskovaisten keskuudessa nousi nykyisellään vain peniskateus, eikä mitään muuta.\nMiksi suomalaismaahanmuuttajat menivät Amerikoihin, Kanadaan, Australiiaan, kun turvallisia ja mahdollisuumaita oli matkan varrellakin?\nParemman elämän havittelun maahanmuuttoa ovat suomalaisetkin harrastaneet ainakin pari vuosisataa, mutta persu-uskovaiset palvovat sitä itsellään hyveenä ja leimaavat muut siitä syntisiksi.\nPersu-uskovaiset eivät jodlaa mitään siitä että Suomestakin kristinuskovaislahkot ovat dumpanneet lähetyssaarnaajia maailmalle julistamaan että "lisääntykää ja täyttäkää maa". Vai olettko huomanneet että yksikään persu-uskovainen olisi nettiraivonnut tuosta?\nEli persu-uskovaisten liturgiat ovat yhtä tyhjän kanssa.\nSuomessa on palkittu vuosikymmenet Vuoden äiteinä lestadiolaisia yms. uskontolahkojen äitejä, 15 lapsen katraineen ... ja sitten 7 lapsen somaiäiti nostattaa persu-uskovaisten uskonkiihkon. Se on metka tuo umpinationalistinen ristiriitaisuus. Faktanahan asian voisi ottaa, jos he puhuisivat ongelmana molemmista, mutta kun ovatkin Sebastian Tynkkysen lailla itse juurikin niistä monilapsisista väestömääräntäyttökatraista. Eli faktat väistyvät dogman edestä.\nSuomessa homoja ja muita seksuaalivähemmistöihmisiä vainoavat perinteisesti kristityt. Suomessa äärinationalistinen ja myös helluntailainen Suomen vapautusrintama teki kaasuterrorismi-iskun 2010 Prideä vastaan. Sekä Suomessa, että Eurooassa äärinationalistiset hakkaavat biseksuaaleja ja muita. Ihan naapurissa on umpikristillisen homofobinen iäisyysopillinen Venäjä. Mutta ai ai kun noita persu-uskovaiset lakaisevat maton alle.\nMaahanmuuttokeskustelua siis leimaan jopa enemmän persu-uskovaistan taholta ristiriitaisuus, ihan kuten protestanttien ja katolilaisten verisen 30-vuotisen sotimisen aikaankin (nuohan ovat shiiojen ja sunnien vastineet kutakuinkin).\nPersu-uskovaiset leimaavat kaikki muut suvakeiksi ja vihervasemmistolaisiksi, vaikka esim. itse en noihin kuulu, enkä tietenkään ole maahanmuuttokriitikko-äärikristitty-natsi.\nRoduista höpöttämisen aloittivat kyllä jo kauan sitten taannoin äärinationalistit, natsihenkiset uskovaiset - joten mars mars sivistymään.\nMaahanmuuttovastaisuushan on jopa enemmän täynnä huru-uskomuksia, kuin uskonnot konsanaan - tai itse asiassa niiden kanssa love&hate-suhteessa jopa.\nSen sijaan että persu-uskovaiset sanoutuisivat julkisesti irti\n- naisten raiskaamisistaan\n- homojen ja seksuaalivähemmistöjen sorsimisistaan\n- uskomustensa julistamisistaan käsi raamatulla Eduskunnassa ja lähetystyöpuuhasteluistaan\nfaktahan on se, että he vain syyttelevätkin noista muita.\nÄskettäin julkistettiin kansainvälinen tutkimus, jossa suomalaiset rankattiin toiseksi vähiten viehättävimmiksi / komeiksi (belgialaisset ottivat 1-sijan tuossa), joten ehkä tuosta avautuu se ulkonäkökateus, joka persu-uskovaispiireissä on vellonut.\nFaktahan on sekin, että me ihan kaikki olemme ruskeita, skaalalla tummanruskeista haaleanruskeisiin. Mustia tai valkoisiahan ei ole olemassakaan - paitsi valkoisia toki kuk klux klani -lakanoissaan. Vai ovatko rasismi-näppylöitä saavat tuosta eri mieltä, jollain ihan fakta-persuteella, muka.\nRasistin väriset paasaavat maahanmuutto-ongelmistaan ja maahanmuuttajista, mutta kun olen kysynyt heiltä, onko heillä maahanmuuttajaystäviä ja ovatko he keskustelleet maahanmuuttajien kanssa, niin he äkäilevät että eivät - Mutta silti he väittävät tietävänsä maahanmuuttajien ja pakolaisten asioista, mukavinaan.\nItse olen jutellut umpi-kristityn Sebastian Tynkkysen kanssa, hetero-afgaani-muslimien, ugandalais-homojen, irakilais-homojen, irakilais-kristittyjen, irakilais-ateisti-homojen yms kanssa ... ja ainakaan nuo ei-kristityt eivät ole olleet niitä ympimielisimpiä.\nVaikka yritän suvaita toilailujakin, niin ihan faktana, syystä koin halpamaisena ja hävettävänä asiana sen, kun helsinkiläinen gayclub, ihan isiksen ja venäläisten ja umpi-uskovaisten tavoin, torppasi sisäänpääsyn vainotuilta, maallistuneilta irakilaisilta parrakkailta karhumiehiltä.\nSiinä ihan konkreettiset faktat puhuivat siitä, mihin maahanmuutto-uskonnon harrastajat saattavat sortua.\np.s.. Täällä Ranneliikkeessäkin on valitettu siitä, ettei erääseen Helsingin gayclubiin ole valittajien mielestä viihtyisää mennä, kun siellä mekkaloi vain bassojytkemusiikki. Itseäni se ei ole häirinnyt, koska en asu siellä, vaan kävin ystävien kanssa tansimassa lähinnä. Mutta pakolaisihmisten musiikki- ja tanssikulttuuriin enempikin tutustuttuani on väistämättä tullut kyllä mieleen, että heidän moderni partymusansa, joka ei rakennu bassojytkeelle, vaan jossa on mukana myös akustisia soittimia ja rumpusoittimia, on todella mukavaa kuultavaa ja tanssittavaa.\nSiksi päätin olla rakentava keskusteluissa ja laitoin erään helsinkiläisen gayclubin omistajalle ehdotuksen, että miten olisi, jospa vain keväisten Euroviisujen lisäksi järjestäisivätkin syksyllä Euraasia-partyn tai jopa EuraasiaAfrikkaAmericas-viisut, eli soittaisivat modernia partymusaa muualtakin, kuin vain bassojytke-kuplasta. Sain palautteen että ei huono idea, mutta mistä tuota musaa osaava dj? Koska tiedän että he soittavat musaa Spotify Business -lisenssillä ( www.soundtrackyourbrand.com ), sanoin että voin vaikka itse koota heille musalistan, jos heidän mainostamansa egyptiläis-syntyinen dj ei tiedä Afrikan ja Aasian partymusiikista mitään?\nTuollainen avartaisi varmasti tajuntaa persu-kuplaan ja ehkä myös suvakki-kuplaan jääneillä. Vai tunnetteko jo kuinka hyvin homoavioliitto-Taiwanin, Afganistanin, Japanin, Irakin, Nigerian, Intian, Marokon, Balkanin, homoavioliitto Argentiinan/Brasilian/Kolumbian, homoavioliitto-Etelä-Afrikan partymusaa? Ja jossette tunne, eikös vaihtelu kuplasta kummiskin virkistäisi?\nTosin lähes kaikkihan populäärimusa ja basso&diskantti-disco/house/edm pohjaavat juuriltaan afrikkalaiseen polyrytmi-musiikkikorkeakulttuuriin, joten se on ollut maahanmuutossa kovastikin mieleen.\nhuman\t 13 / 14\n01.08.2017, 11:46\t Surkuhupaisaa ja säälittävää on ollut esim. se, miten rasismi-kupla-uskovaiset ovat julistaneet ääneen ettei muslimi-homojakaan pitäisi heidän mielestään päästää gayclubeille, koska on ääri-islamisti-terroristeja ollut muualla.\nMutta he eivät sitten olekaan vaatimassa samaa porttikieltoa norjalaisille (potentiaalisille ristiretkeläis-breiviikeille), suomenvastarintaliikeläisille, venäläisille, helluntailaispersuille, jotka kaikki ovat olleet täällä terroristeja tai muuten fyysisesti/henkisesti väkivaltaisia seksuaalivähemmistöjä kohtaan.\nTerro-risti -hyökkäys Prideä vastaan on jo tehty Suomessa, 2010, joten sitä ei voi enään pelätä tapahtuvaksi. Ja sen tekijät olivat äärinationalistis-uskovaisia suomivastarintaliikkeeläisiä ja heidän terro-risti -iskunta kohteiksi joutui myös Pridessä kantasuomalaisten kanssa marssineita pakolais-muslimeita.\nMaahanmuutto- ja pakolaispolitiikassa on ongelmia, ihan kuten maastamuutto- ja veronkiertopolitiikoissakin. Suurimmat ongelmat pakolaismaahanmuutossa ovat kuitenkin, nykyhallituksen entisestään huonontama byrokratia, oaamattomuus, tehottomuus.\nTurvapaikan oikeasti tarvitsevat olisi helppoa tunnistaa jo alkuhaastattelussa, kysymällä fiksusti - mutta sitä ei jostain syystä tehdä, vaan jätetään vainomaista turvapaikkaa hakemaan tulleet keräämään rohkeutta kertoa viranomaisille se todellinen pakolaisuusperuste. Se ei heille ole mentaalisesti helppoa, kun ovat joutuneet elämään umpikristillisessä tai muussa umpiuskonnollisessa maassa, jossa kertominen olisi johtanut kuolemaan. Täällä alkuhaastattelussa voisi kertoa kuitenkin faktat että Suomessa naiset ovat yhdenvertaisia, miestä rakastava mies on yhenvertainen miestä rakastavan naisen kanssa jne., täällä poliisi pääsääntöisesti suojelee ihmisiä ... ja sitten kysyä rakastatko naista, miestä vai molempia?\nSitten kotouttaminen on täysin hallintoälyttömyyksien vallassa. Kieltä oppii, jos siihen tarjotaan mahdollisuuksia, eikä kasata sille esteitä, kuten täällä käytännössä tehdään. Olen myös perännyt HeSetalta että sinnekin olisi luotavat pakolaisten ja suomalaisten yhteistä suomeksi keskusteluatoimintaa, eikä yksistään pakolaisten ädinkielten mukaisia ryhmiä, sillä suomenkielen oppiminen on tärkeää ja siihen tarvitaan harjoittelua ja yhteyksien luomsta. Se myös tukee pakolaisten mentaalista terveyttä, koska kielen opiskelulla saa stressipäälle konkreettista tekemistä ja kielen oppiminen parantaa elämisen mahdollisuuksia täällä.\nMutta siis yleisemminkin tuo kielen opetus ja sen tukeminen on Suomessa ihan älyttömän huonoissa kantimissa. Vaikeaa käsittää että ollaan muka digitalisaatiossa ja muka tehokas maa, kun sen hyödyntäminen ei näy juuri missään tuossakaan.\nPerrsu-uskonto-hallitus luo ollamöllöttämistä maahanmuuttajille ja pakolaisille, jotta persu-uskovaiset voivat siitä sitten nillittää ja vinkua.\nEikä se vanhusten yksinäisyyskään petraannu sillä että maahanmuutto-kriitikot ovat leiriytyneet median kommenttipalstoille elämöimään, eivätkä välitä yhtään vanhusten yksinäisyydestä. Samalla moni pakolainen on käytännössä kuitenkin tekemässä lähimäisenrakasta käytännön työtä siellä vanhusten parissa. Helsinkiläinen gayclubkaan ei (tietääkseni) ole kertaakaan järjestänyt speciaali-iltajuhlaa hlbt-ikäväelle.\nKT\t 14 / 14\n23.09.2017, 20:19\t Ei kai se ole mikään ihme, että suomalaisia homoja ei ole tällaiseen LGBT café -tapahtumaan osallistunut, jos siitä ei ole missään mainostettu ja sen olemassaoloa ei edes tiedetä. Nyt kun kuulin siitä ensimmäisen kerran, niin googlailun perusteella on ilmeisesti kyse tästä:\nAikoinaan huomasin, että HeSetalla oli TOGETHER-ryhmä pakolaistaustaisille seksuaali- ja sukupuolivähemmistön edustajille ja kysyin, että voisivatko suomalaiset osallistua jotenkin toimintaan. Sain vastaukseksi HeSetalta vain se, ettei suomalaisia haluta mukaan toimintaan.\nOman näkemykseni mukaan Suomeen pakoilaisina muuttavat saattaisivat hyötyä suuresti siitä, että saisivat muodostettua sosiaalista verkkoa suomalaisten kanssa, jolloin kielitaito kartttuisi paremmin, he voisivat saada tukea erilaisissa muodoissa, neuvoja mitä tehdä opintojen, töiden yms suhteen. Minusta on hyvin valitettavaa, että HeSetassa tuntuu valtaa pitävän varsin lyhytnäköisesti toimiva ja vastakkainasettelua lietsova klikki.


VTT:n robottiauto Marilyn pysäköi itsenäisesti videolla - "automaattisen pysäköinnin ansiosta ajoneuvoja voidaan pysäköidä tiiviimmin pelkäämättä kolhuja" | Tekniikkatalous\nVTT:n robottiauto Marilyn pysäköi itsenäisesti videolla - "automaattisen pysäköinnin ansiosta ajoneuvoja voidaan pysäköidä tiiviimmin pelkäämättä kolhuja"\nAntti Kailio, 19.6.2018 13:07 AutoTeollinen internet (IoT)\nVTT:n robottiauto Marilyn testaa nyt täysin itsenäistä parkkeeraamista kuljettajasta kauempana olevalle pysäköintialueelle jopa sadan metrin päähän.\nAjoneuvon apuna toimii esineiden internet, joka auttaa autoa löytämään vapaan paikan ja ajamaan siihen.\n”Automaattisen pysäköinnin ansiosta ajoneuvoja mahtuu rinnakkain useampia, kun ne voidaan pysäköidä tiiviimmin pelkäämättä kolhuja esimerkiksi lentoparkeissa ja kauppakeskuksissa. Teknologia tarjoaa myös mahdollisuuksia logistiikan optimointiin ja ruuhkien vähentämiseen pysäköintialueilla”, sanoo VTT:n projektipäällikkö Johan Scholliers tiedotteessa.\nMarilyn testaa autonomista parkkeerausta osana Euroopan komission rahoittamaa Autopilot-hanketta, joka selvittää esineiden internetin mahdollisuuksia automaattisessa ajamisessa.\nAutomaattisessa pysäköintidemossa hyödynetään Heren:n UWB-pohjaista paikannusteknologiaa, joka kykenee paikantamaan ajoneuvoja myös sisätiloissa ilman satelliittipaikannusta. UWB eli Ultra Wideband on radioteknologia, jossa tieto lähetetään äärimmäisen lyhyinä ja pienitehoisina pulsseina hyvin laajalla taajuuskaistalla (esimerkiksi 1—2 GHz). Pysäköiminen tapahtuu käytännössä siten, että kuljettaja varaa ajoneuvopaikan siihen kehitetyn sovelluksen avulla. Kun auto tulee pysäköintialueen sisäänkäynnille, pysäköinnin hallintajärjestelmä antaa tiedon vapaasta pysäköintipaikasta ja tarkistaa avoimeen IoT-alustaan kytkettyjen liikenneväyläkameroiden avulla reitillä olevat esteet ja välittää reitin ajoneuvoon. IoT:n avustamana auto ajaa automaattisesti sille varattuun paikkaan.\nTiedotteen mukaan VTT demonstroi myöhemmin myös liikennekameroiden hyödyntämistä valoristeyksissä autonomisen ajamisen apuna tilanteissa, joissa kääntyvän auton pitää havaita ja väistää jalankulkijoita ja pyöräilijöitä.\nAlla olevasta videosta näkyy miten autonominen pysäköinti käytännössä sujuu.


Pekka Mervola Huomioita: Kadettiupseerit katupainissa | Pääkirjoitus & mielipide | Keskisuomalainen\nEtusivu » Pääkirjoitus & mielipide 16.12.2020 10:10\nPekka Mervola Huomioita: Kadettiupseerit katupainissa\nHarvoin näkee samanlaista sanailua kuin kansanedustaja Mikko Kärnän (kesk.) ja varakansanedustaja, Helsingin kaupunkinvaltuutettu Atte Kalevan (kok.) välillä eilen. Sitä voi sanoa rumaksi tai suorapuheiseksi.\nTaustalla on keskustan ja kokoomuksen kova jännite. Kokoomus on pari päivää pyrkinyt syyllistämään keskustaa ministeri Pekka Haaviston ministerinpaikan säilymisestä. Haavisto olisi joutunut eromaan, jos keskusta ei olisi luottamusäänestyksessä häntä tukenut.\nKokoomuksen tökkiminen osuu keskustan herkkään paikkaan. Puolue ei olisi halunnut lainrikkojaministeria tukea.\nNo tässä tilanteessa Kärnä, ikuinen nahisija, ja Kaleva, entinen Jemenin panttivanki, ottivat yhteen.\nTarina alkoi muodollisesti Kärnän tviitistä. Siinä hän selitteli sitä, miksi äänesti Haaviston luottamuksen puolesta.\n"Ministeri Haavistolla ei ole minun luottamustani. Mutta kadettiupseerit eivät myöskään ole jengipettureita. Äänestin ryhmän enemmistön tahdon mukaisesti Haaviston luottamuksen puolesta. Keskusta ei halua hajoittaa hallitusta koronakriisin keskellä."\nSiihen Kaleva kommentoi.\n"Hassua. Minun kadettikurssillani opetettiin pitämään selkä suorassa".\nEnempää Kärnä ei tarvinnut.\n"Kadettiupseeri joka ei tajua, että vain pelaavana joukkueena voi voittaa? Ikävä olla samasta koulusta sinun kanssa simppu. Olet unohtanut lupauksesi. En ihmettele miksi jäit "sotavangiksi" vaimosi kanssa. Ylimielisyys kostautuu."\nPaljon pahemmin ja kovemmin ei lyhyessä tviitissä voisi sanoa.\nSananvaihto ei anna kovin hyvää kuvaa kadettiupseerien saamasta koulutuksesta eikä se myöskään ole kunniaksi keskustalle eikä kokoomukselle.


Texas Instruments TI-84 käyttöohje (696 sivut)\nTexas Instruments TI-84 käyttöohje\nOnko sinulla kysyttävää tuotteesta Texas Instruments TI-84 tai tarvitsetko apua? Esitä kysymyksesi täällä. Anna selkeä ja kattava kuvaus asiasta ja kysymyksestäsi. Mitä yksityiskohtaisemmin kuvaat asiaasi ja kysymystäsi, sitä helpompi muiden Texas Instruments TI-84 omistajien on vastata kysymykseesi oikein.\nTietoja Texas Instruments TI-84\nKatso Texas Instruments TI-84 käyttöohjeet täältä ilmaiseksi. Tämä opas kuuluu luokkaan Laskimet, ja sen on arvioinut 1 ihmistä keskimäärin arvosanalla 8. Tämä opas on saatavana seuraavilla kielillä: Engels. Onko sinulla kysyttävää tuotteesta Texas Instruments TI-84 tai tarvitsetko apua? Esitä kysymyksesi täällä\nTexas Instruments TI-84 – tekniset tiedot\nAlta löydät useimmin kysytyt kysymykset aiheesta Texas Instruments TI-84.


pärinäpojan jorinoita: kylmää kyytiä liishiy nosissa!\nvenäläiset lajitoverimme olivat kysyneet luvan meille yöpyä ja lentää liishiy nosin lentokentällä, aivan pietarin kaupungin länsilaidalla. vanhalle suomen rajalle (rajajaoki, nyk. sestroetsk) ei ole kuin muutama kilometri matkaa. menimme aluksi esittäytymään kentän "isännille"\nkenttä on vanha ja rapistunut, toiminta hiipumaan päin, mutta vielä siellä treenaa eräs taitolentoryhmä, laskuvarjohyppääjät sekä helikopterit.\nisännät tarjosivat mahdollisuutta ottaa kyytiä jakovlev-52 koneen kyydissä.\najattelin, ettei tämmöistä tarjousta enää toiste osu kohdalle tässä elämässä, ja päätin käydä myös ottamassa kyytiä. koneiden ulkonäkö ei aivan ollut luottamusta herättävä, mutta sergein vakuuttelu "kaikki resurssit ovat kunnossa" hälvensi loputkin epäilykset ;)\navustaja veti turvavyöt niin kireälle että olkapäät tuntuivat luhistuvan. lennolla toivoin, että vyöt olisivat olleet vielä vähän kireämmällä...\npakkotilannetta varten opastettiin, että turvavyön sokka irti, kuomu auki ja nouset seisomaan. tuuli hoitaa loput!\napua! voiko tämän vielä perua?\nlennon alussa kuomu liikahti viitisentoista senttiä auki. lentomekaanikko oli näköjään sen vähän huolimattomasti sulkenut.\nsain sen kuitenkin itse lukittua.\ntätähän se sitten oli...\npaitsi sen parin minuutin ajan, kun andrei pespalov sanoi radioon, että "your control"\neihän meikäläinen nyt kovin kummosia kaarroksia arvannut tehdä, kun ei ole koskaan tullut lentokoneella ajeltua, mutta senverran kuitenkin että totesin sauvan erittäin kevyeksi ja täsmälliseksi. aivan pienikin liike sai heti koneen asennon muuttumaan.\nehkä huiminta oli, kun andrej ohjasi koneen n. 20 metrin korkeuteen moottoritien päälle ja nopeutta oli varmaan niin paljon, kuin kone kulki!\nhetken jo mietin, että mitähän äijä suunnittelee ? tai sitten se vaakakierre kentän pinnoissa.. ja miltä tuntuikaan katsella pietarin kaupunkia poskilihat venähtäneenä ylösalaisin!!!\nG-valot vilkkuivat välillä tiheästikin kojelaudassa, mutta enhän minä niistä mitään ymmärtänyt...\nparamoottoriliitolentäminen oli jo eksoottista venäjällä, mutta kokemuksena tämä vei kyllä voiton siitäkin.\nutelin pilotilta lennon jälkeen, että mitä autoilijat tykkäävät tuollaisesta moottoritien päällä lentämisestä?\nhän kertoi heidän useinkin soittelevan kentälle ja päällikölle vihaisia puheluja, jotka kuitataan olankohautuksella ja kertomalla heille, että lentokenttä on ollut ensin ja tie autoineen tuli sen jälkeen. mitäs tuutte autoilemaan lentoalueelle!\ntässä sampsa saa viime hetken ohjeita. huom. kaikki tankkaamista vaikeuttavat siivilät kannttaa ottaa irti täytön ajaksi.\nupin polvet olivat lennon jälkeen huomattavan vetelät :)\nLähettänyt pärinäpoika klo 11.08


Lukon suorituspisteet – Seigo kiekollisesti varmin, Sevänen eniten vaikeuksissa - Kiekkoareena\nLukon suorituspisteet – Seigo kiekollisesti varmin, Sevänen eniten vaikeuksissa\nJutut – 07.11.2016 klo 08:01 — Ville Viljanen\nSteven Seigo oli suorituspisteissä ykkönen. Kuva: Juha Sinisalo.\nKiekkoareena syynäsi Lukon pelaajien kiekollista suorittamista seitsemän pelin ajan 13.10–28.10. Tarkkailun kohteina olivat murtavat syötöt, syötöt selvään laukaisupaikkaan, avaavat syötöt, pääty- ja siirtokiekot, laukaukset ja kuljetukset (ks. tarkemmat määritelmät jutun lopusta). Tunnusluvut suhteutettiin myös peliaikaan.\nMittarit kertovat – laukauksia lukuun ottamatta – kiekollisesta suorittamisesta, joka jää Liiga-tilastoinnin katveeseen. Laukaukset ja laukaisukartat on analysoitu erikseen.\nLukon tilanteesta kertoo paljon murtavien syöttöjen kokonaismäärä. Seitsemässä pelissä Lukolla oli 21 murtavaa syöttöä. Casioni mukaan se tekee kolme per peli. Se on murheellisen vähän, ainakin pelin viihdyttävyyden kannalta.\nVastaavantyyppisessä seitsemän pelin tarkastelujaksossa sarjakärki Tapparalla oli 44 murtavaa syöttöä, joka on 2,1 kertaa enemmän kuin Lukolla. Tapparalla oli ennen maaottelutaukoa 2,5 kertaa enemmän sarjapisteitä kuin Lukolla, joten viihdyttävyyden lisäksi muunkinlainen syy–seuraus-suhde on havaittavissa. Ei se Tapparankaan 6 murtavaa syöttöä per peli ihan hirveästä maalipaikkavyörystä kerro, mutta tällaista on nykykiekko, tarkkaa ja puolustusorientoitunutta.\nLukko on tehnyt Liigassa kuudenneksi vähiten maaleja, päästettyjä on eniten. Ongelmat ovat siis ennen kaikkea puolustamisessa. Lukon laukaisutilasto kertoo kuitenkin, että ongelmia on myös viimeistelyssä.\nVaikka kiekolliset suoritukset kertovatkin enemmän hyökkäyssuuntaan tapahtuvan tekemisen laadusta, piirtävät ne myös suorittamisen kokonaiskuvaa. Mittarit kertovat hieman eri tavoin puolustajien ja hyökkääjien kiekollisesta suorittamisesta. Avaavat syötöt kuvaavat erityisesti pakkien kiekollisesta toimintaa. Syötöt selkeään laukaisupaikkaan sekä murtavat syötöt ovat taas hyökkääjien tunnuslukuja. Kokonaisuudessaan suoritusvarmuusmittari suosii luonteeltaan hieman hyökkääjiä, sillä muut kuin avaavat syötöt eivät olleet laskennassa mukana. Siksi puolustajia ja hyökkääjiä on arvioitava ensisijaisesti keskenään.\nSeigo kiekollisesti varmin\nSeurannan mukaan selkeästi Lukon kiekollisesti varmin oli Steven Seigo (ks. taulukko 1). Seigolla oli eniten hyviä suorituksia sekä määrällisesti että peliaikaan suhteutettuna (ks. myös taulukko 2 jutun lopusta). Seigolla oli myös yhdessä Toni Koiviston kanssa eniten onnistuneita kuljetuksia.\nTaulukko 1. Lukon suorituspisteet tasakentällisin. Sameli Ventelä, Aaro Vidgren, Eetu Koivistoinen, Simo-Pekka Riikola, Joose Antonen ja Janne Väyrynen on jätetty taulukoista pois vähäisen peliajan vuoksi. Klikkaa kuvaa nähdäksesi isompana.\nSeigon varmuus tulee esiin erityisesti avaavissa syötöissä, joka on puolustajien hyökkäyssuuntapelaamisen terävin mittari. Seigolla oli eniten hyviä avaavia syöttöjä ja huonojen avaavien syöttöjen osuus (15 %) oli selvästi alhaisin. Pakeista heikoin huonojen avaussyöttöjen osuus oli Rony Ahosella (35 %).\nSeigon luvut kertovat pelinäkemyksestä ja teknisestä varmuudesta. Seigon peliasentoa voisi joku luonnehtia ihanaksi ja sitä nopeaa, pienisäteistä kaarrosta luistimilla jopa eroottisia sävyjä sisältäväksi tanssiinkutsuksi. Ylöspäin suuntautuva katse ja mallikas luistelutekniikka luovat hyvän kivijalan kiekolliselle pelille.\nPuolustajista ja koko joukkueesta heikoimman kiekollista suorittamista kuvaavan kokonaislukeman sai Roni Sevänen. Suhteutettuna peliaikana Seväsellä oli eniten huonoja pääty- ja siirtokiekkoja sekä avaavia syöttöjä. Kokonaisuudessaan lukemat kertovat ajautumisesta tilanteisiin, joissa pelaaja joutuu turvautumaan huonoihin ratkaisuihin joko vastustajan paineen tai henkilökohtaisen osaamisen vuoksi. Myös kokemattomuudella on varmasti osansa. Sevänen on ampunut paljon, eniten vaarattomalta sektorilta koko joukkueesta peliaikaan suhteutettuna.\nAhosella oli koko joukkueesta eniten kiekollisia suorituksia niin määrällisesti kuin peliaikaankin suhteutettuna. Tämä pistää silmään myös paljaalla silmällä: Ahonen on paljon kiekossa. Se on jo sinällään arvokas ominaisuus.\nAhosen saldoon mahtuu kuitenkin paljon huonoja suorituksia. Hän antoi eniten huonoja avaavia syöttöjä, toiseksi eniten huonoja päätykiekkoja ja laukauksia vaarattomalta sektorilta. Huonojen suoritusten kokonaislukema oli toiseksi heikoin Jesse Virtasen jälkeen. Kun peliaika otetaan huomioon, huonoja suorituksia oli neljänneksi eniten.\nVirtanen on koko sarjan puolustajien pistepörssin viides, mutta kiekollinen suoritusvarmuus ei ole samalla tasolla. Virtaselle merkattiin paljon kiekollisia suorituksia, mutta laadullisesti taso ei ole Seigon luokkaa. Kun lasketaan hyvien ja huonojen suoritusten peliaikaan suhteutettu erotus, Virtanen oli joukkueen kolmanneksi heikoin. Virtanen on antanut eniten huonoja päätykiekkoja ja ampunut eniten huonoja laukauksia. Laukauksia Virtasella oli Seigon kanssa puolustajista eniten, mutta ennen kaikkea Virtasen tehokkuus perustuu ylivoimaan. Esimerkiksi seitsemän pelin tarkastelujakson laukauksista 63 ja tehopisteistä 100 prosenttia tuli erikoistilanteista.\nVahalahti monipuolinen, Saarelassa orastavaa pelintekijää\nHyökkääjistä Ville Vahalahdella oli eniten hyviä suorituksia sekä määrällisesti että suhteessa peliaikaan. Vahalahti antoi eniten syöttöjä selvään laukaisupaikkaan sekä toiseksi eniten murtavia syöttöjä. Hän laukoi eniten ja eniten myös vaaralliselta sektorilta. Vahalahden tekeminen on kokonaisvaltaista, hän on pelin sisällä monella osa-alueella.\nHyökkääjäksi Vahalahti antoi kuitenkin paljon huonoja pääty- ja siirtokiekkoja. Tähän voidaan esittää erilaisia syitä. Hyökkäykseen lähtiessä Vahalahti hakeutuu tai ajautuu usein sellaiseen paikkaan kentällä, josta hänen on joko pakosta tai strategisista syistä tarve purkaa kiekko vastustajan päätyyn. Toisaalta Vahalahti on paljon kentällä johtoasemassa, jolloin kiekosta luovutaan helpommin.\nAleksi Saarelan retki Pohjois-Amerikkaan jäi ainakin toistaiseksi kesken. Tulonsa jälkeen on pelannut 8 peliä, joissa on syntynyt tehot 0+2. Kiekolliset suoritusmittarit antavat kuitenkin viitteitä Saarelan orastavasta pelintekopotentiaalista. Saarelalla oli eniten murtavia syöttöjä ja neljänneksi eniten syöttöjä selvään laukaisupaikkaan, vaikka hän pelasi muita vähemmän. Saarela oli myös ainoa pelaaja, jolle ei tilastoitu lainkaan pääty- tai siirtokiekkoja. Se kertoo oikea-aikaisesta sijoittumisesta ja kiekollisesta taidosta.\nSaarela on tunnettu laukauksestaan, ja hän onkin ampunut paljon, mutta tulosta ei ole tullut. Laukaisukartta osoittaa, että Saarela on ampunut hyökkääjistä keskimäärin kaikkein kauimpaa.\nTaulukko 2. Lukon kiekolliset suoritukset tasakentällisin suhteutettuna peliaikaan (per minuutti). Klikkaa kuvaa nähdäksesi isompana.\n- Murtavat syötöt. Murtava syöttö avaa avoimen maalintekopaikan parhaasta laukaisusektorista.\n- Avaava syöttö. Syöttö, joka käynnistää hyökkäyksen siirryttäessä omalta puolustusalueelta keskialueelle tai vastustajan puolustusalueelle.\n- Syöttö selvään laukaisupaikkaan. Syöttö, joka tarjoaa pelikaverille selkeän laukaisupaikan.\n- Päätykiekko. Kiekko pelataan omalta puolustusalueelta tai keskialueelta vastustajan päätyyn. Menetetäänkö vastustajalle vai saadaanko kiekko omille pelattavaksi.\n- Siirtokiekko. Kiekon syöttäminen eteenpäin ilman selvää syöttökohdetta.\n- Kuljetus. Pelaaja ohittaa kiekollisena vastustajan ja luo ratkaisullaan avointa tilaa. Tieto ei mukana taulukoissa, ynnätty kokonaissuoritusmäärään.\n- Laukaukset. Hyvät laukaukset ovat maaleja tai suuntautuvat maalia kohtia, huonot menevät ohi maalin tai ne blokataan. Jaoteltu vaarallisen ja vaarattoman maalintekosektorin mukaan.\nLukko Suorituspisteet Steven Seigo Roni Sevänen\nTapparan kiekolliset suorituspisteet – Järvisen mysteerikiikarit\nKiekkoareena kävi hallitsevan Suomen mestarin seitsemän ensimmäistä peliä läpi tarkalla sihdillä.\nMistä Lukko laukoo - Gagnonilla ykköstontin tuhlausta, Tiivolalla terävyyttä\nKiekkojargonin mukaan jos haluaa pizzaa, on mentävä pizzeriaan ja jos haluaa maaleja, on mentävä maalille. Myös ampuminen saattaa auttaa asiaan.


Hellström: Pedagogiikkaa ja koulupolitiikkaa: Lukuvuoden 2011-12 arviointisemimaari\nTämän lastun kuvia ovat ottaneet Martti Hellström, Hannu Kivistö, Johanna Pelkonen ja Sirpa Wass.\nAURORAN opettajat on kutsuttu maanantaina klo 13.30- 16.30 pidettävään lukuvuoden nro 55 arviointiseminaariin. Tässä seminaarissa\n1) teemme "aikamatkan" lukuvuoden läpi,\n2) yhdessä pohdimme tämän muistinvirkityksen jälkeen, kuinka tälle pian päättyvälle lukuvuodelle mm. virallisessa lukuvuosisuunnitelmassa asetetut tavoitteet on saavutettu ja millaisella mielellä sekä\n3) ideoimme seuraavan lukuvuoden suunnittelun kannalta keskeisiä tekijöitä.\nTässä työpaperi seminaaria varten:\nAikamatka päättyvään lukuvuoteen\nKoulun nettisivujen ja rexin blogin avulla saa varsin hyvän tuntuman päättyvään lukuvuoteen. Tässä muutamia poimintoja:\nELOKUU: Tyhyseminaari Tallinnaan. Neljä uutta opettajaa, ja yksi uusi avustaja aloitti meillä. "Kiinailmiö"-luokka muodostui. Suunnittelupäivä "Tuntematon opettaja". Tiimien rinnalle tuotiin työryhmät. Liikunnanopetusta kehitettiin. TN:ssä pitkästä aikaa "aineopettaja" . Kolmiportaisen tuen käyttöönotto alkoi. Satsaus ela-opetuksen määrään. Uusia TVA-korvauksia oli jaossa (kuormitus). Koulurauhan julistus. Tohtori Orff piti konsertin.\nSYYSKUU: Turvallisuus- teema. Poistumisharjoitus. Aurora-seminaari. Johtokunnan kokous. Opettajat Uotila ja Mäki-Kokkila edustamassa Espoota Kreikassa. SPR:n nälkäpäivän keräys. Koulukuvaukset epäonnistuivat. Opi ja kasva-vieraita Aurorarassa. Diane Ravitch vieraili Aurorassa. Opettajien kanssa käytiin läpi lainsäädäntöasioita.\nLOKAKUU Aleksis Kiven päivänavaus keskusradiossa. Aurorassa jatketaan kuvauksia. Pidempi syysloma. Työsuojeluvaltuutettu kävi koululla. Sisäilmakorjaukset alkoivat puusiiveestä. Monikulttuurisuus- teemana. Jäimme ilman koulupsykologipalveluita. Ela-toiminta väheni oleellisesti. Oppimiskeskus koulutti työrauha-teemasta. Saimme lisää kerhoresurssia. Oppilaita muutti pois. Opettaja Kivistö Chilessä edustamassa Suomea. Oppilaiden organisoima skeittikisa. Oppimiskeskus: Suomi -Rock-konsertti. Uusi parkkipaikka valmistui. Kerhotoiminta käynnistyi vilkkaana syysloman jälkeen. Koti ja koulu möi joulukuusia.\nMARRASKUU: Kokonaisbudjetissa oli pahoja sotkuja. Viimeiseenkin kotiluokkaan saatiin Smartboard (koulun omilla rahoilla). Unicef-kävely. Koulun käytäville syntyi komea ketju Unicef-nukeista. Opi ja kasva-vieraita. Lautakunnan varapuheenjohtaja Maria Jungner vieraili Aurorassa. Rehtori pääsi viemään viestiä sisäilmaongelmista opetusministeille.\nJOULUKUU: Wanhan Sataman messuilla Aurora mukana. Kanadalaisen tv-yhtiön raportti netissä (Aurorasta palasia). Ooppera-projektin päätös Ylästön koululla. Joulukirkko. Teatterileiriviikko.\nRahat riittivät resurssiopettajiin. Peppi Pitkätossi- joulunäytelmänä. Voimme tehdä tärkeitä hankintoja. Henkilökunnan pikkujoulu Kultsan teatterissa. Moni kipeänä.\nTAMMIKUU: Palkankorotuksia. 6. luokan opettajille luokanvalvojan työstä korvaus. Ela-opettajan sijaista ei löytynyt. Auroran koulu näkyy pitkin maailmaa Dan Rather-report ohjelman vuoksi. Oppilaat äänestivät oppiaineiden määrästä. Oppimiskeskus järjesti työrauha-veson. Peppi-DVD:t jaettiin oppilaille. Nettiturvallisuudesta päivänavaus.\nHELMIKUU: Hiihtoloma. Kulttuurisiestat. Kokonaisbudjetissa ongelmia. Auroran ops-tiimi kouluttaa muiden koulujen opettajia. Saimme lisää kerhoesurssia. Uuden koulun tarveselvitys hyväksyttiin lautakunnassa. Penkkariajojärjestelyt onnistuivat hyvin. Aurora pysyi vuonna 2011 hienosti budjetissa (käyttöaste 98%). Nettiturvallisuudesta päivänavaus.\nMAALISKUU: Uimahallikäynnit. Auroraan valittiin kolme uutta vakituista luokanopettajaa: (Anni-Kaisa, Leila ja Timo). Johtokunnan kokous. Ismo Lehikoinen uudeksi johtokunnan jäseneksi. Kehittämiskeskusteluja. Paluu vastuulliseen työkäyttäytymiseen malli. Oppimiskeskuksen Rock-konsertti. Auroran oppilaita jää kiinni näpistyksistä vapaa-ajalla. Auroran päivän tempaus. Sisäilmakorjaukset saadaan tehtyä. Vanhempien huoli ei poistu. Ops-tiimi avasi nettiin sivuston ops-apua-opeille. Oittaan talviliikuntapäivään busseilla.\nHUHTIKUU: Via Dolorosa. Kirja- ja tarviketilaukset. Auroran 5b-luokka mukana opettaja Takon johdolla ITK-paneelissa. Kasvattajaverkoston tapaaminen. Vinskin kuvaukset ja äänitykset. Opetussuunnitelmaseminaari. Varmistui, että starttiluokka saa jatkaa meillä. Kansanedustaja Sanna Lauslahti vieraili Aurorassa. Koti ja Koulu myi ilmapalloja. Vappuriehassa taikuri Keke Pulliainen. Aurora menestyy uintikisoissa.\nTOUKOKUU: Uudet eput tutustuvat kouluun. OHR muodosti luokat. Vanhemmille napakka tietoisku. Avustajaresurssin hakeminen. Pihalle uudet liikuntalajirajat. Kaupunginjohtajan johtamisen kehittämishanke. Kehittämiskeskusteluja. Hömpstadin kuvaukset. Koko koulun elokuva Vinski.\nKESÄKUU: Koti ja koulu ry:llä kesäkerho.\nOLEMME lukuvuoden 2011-12 aikana olleet varsin paljon mediassa, ja pääosin tosi myönteisissä asioissa. Tämä on tuonut koululle myös vieraita mm. Australiasta, Brasiliasta, Intiasta, Iso-Britanniasta, Itävallasta, Japanista, Kanadasta, Tanskasta, Yhdysvalloista...\nSisäilmaongelmasta olemme vieneet vakavaa viestiä aina opetusministerille saakka. Parkkialue ja uusi liikennejärjestely saatiin toimimaan.\nKatsomme muistinvirkistykseksi clipejä lukuvuoden ajalta mm. Tallinna-pätkä, Tuntematon opettaja. Ops-uudistus, Jambo, Unicef-nuket , Wanhan sataman messujen diat, Peppi-trailer, Vinski-trailer\nVirallisten lukuvuositavoitteiden saavuttaminen\nOlemme toivoneet kykenevämme kehittämään toimintaamme puolensadan asian suhteen. Virallisessa suunnitelmassa tavoitteita oli kolme:\n1. Opetussuunnitelman jalkauttaminen yhtenä espoolaispilottikouluna.\nUutena asiana tulee uusitun erityisopetuslainsäädännön ottaminen huomioon kouluun käytännöissä mm. oppilashuoltotyössä. Opettajat perehtyvät uusiin käytänteisiin.\n- Lupasimme kehittää omaa ajatteluamme ja jalkauttaa uusia (opsin tekstin mukaisia käytänteitä) (P1) ?\n- Lupasimme selkeyttää Suomi2- opetuksen periaatteita. (P13) ?\n2. Kaikkien koulujen tulee ottaa yhdeksi kehittämiskohteeksi oppilaan ohjaus.\nJokaisen opettajan piti ottaa vastuuta oppilaitten ohjaamisesta ?\n- Lupasimme laatia ohjauksen vuosikellon. (O14) Ohjaussuunnitelmamme oli osana Auroran vuosikelloa.\n3. Koulun koko toiminnan kehittäminen.\nKoulun yleinen toiminta on tapahtunut kuvatulla tavalla (mm. oman työpäivät, tapahtumat)\n- (1) Lupasimme tuen muodoksi skidi- ja sinimixiä.\n- (2) OHR-toiminta ei kaikilta osin toteutunut henkilöstövajauksen vuoksi.\n- (3) Arvioimme osaamisaukoiksemme pitkässä juoksussa TN:n, TS:n, ruotsinkielen, musiikin ja liikunnan opetuksen osaamisen. Tarvitsemme lisää osaamista myös vuorovaikutustaidoissa.\n- TVT-opetuskäytäntöjä piti rikastaa (P5) ?\n- Tuen lomakkeiden käyttö tuli ottaa haltuun. (V1) ?\n- (4) Lupasimme järjestää kerhotoimintaa, retkiä, leirikouluja\n- (5) Lupasimme että retkistä jne. tehdään turvasuunnitelma.\n- (6) Kaikille luokille toivottiin luokkatoimikuntaa ?\n- Kodin ja koulun yhteistyötä haluttiin kehittää sovitulla tavalla (ks. alla***)\n- (7) Lupasimme ottaa työharjoittelijoita\n- (8) Lupasimme toimia oppimiskeskuksena ja pilottikouluna\n- (9) Lupasimme tehdä yhteistyötä seurakunnan kanssa\n- (10) Olimme valmiit toimimaan erilaisissa kehittämishankkeissa\n- (11) Lupasimme niveltää esiopetukseen ja yläkouluihin päin.\n- (12) Olimme mukana Olympia-hankkeessa ?\nKoontalistassa oli seuraavat tavoitteet:\n(1) Opsin päivitysten haltuunotto (tuen muodot, avun jaksotus, tuen keinot luokanopettajalla...).\nEsim. Työkalupakki-lomake. Elat tiimeihin ohjaamaan uusia tuen muotoja\n(2) Iloa ja kannustusta lisää vuorovaikutukseen kaikissa luokissa. ?\nEsim. Tiimi suunnittelee do- dont-työkalulla\n(3) Vielä enemmän huomiota lasten kauniiseen käyttäytymiseen. ?\nEsim. Mahdollisesti kuukausiteemat.\n(4) Jämäköitämme Kiva-ohjelman toteutumista. ?\nOhjelma läpi kaikilla luokilla, minim 2. ja 4. lk.Kyselyn tulosten analysointi ja esittely\n(5) TVT-opetusta vahvistetaan ?\nEsim. TVT-suunnitelma on aihetta päivittää. Kaikilla lapsilla oikeus saada opetusta.\n(6) Opetuksen laatuun kuuluu myös opiskelun laatu. Selkiytämme ja kehitämme tiimeissä koulumme läksypedagogiikkaa. Käsittelemme läksyjen merkitystä myös vanhempainilloissa. ?\n(7) Opetuksen laatu on myös muun kuin oppitunnin laatua, se on koko koulupäivän ja erilaisten yhteisten tapahtumien laatua. Teemme esim. yhteisestä talviliikuntapäivästä perinteen.\n(8) Tuemme opetuksen laadun kehittämistä pedagogisoimalla tiimitoimintaa oppivan professionaalin yhteisön (PLC) suuntaan. Tällainen tiimi suunnittelee ja arvioi opetusta ja tukea yhdessä sekä oppii toisiltaan. ?\n(9) Käymme pedagogista keskustelua. Yhtenä teemana "Mitä on hyvä opetus meille".Esim. YT-tuntien avaukset. Keskusteluteemoina oli myös mm. tottelevaisuus ja koululaisen taidot.\n(10) Lisäämme keskustelua tuntiresurssin suuntaamisesta. Pyrimme löytämään ratkaisuja, joilla myös ylemmillä luokilla olisi akateemisissa aineissa ns. jakotunteja. Tilanne 2012-13 heikko.\n(11) Kirjastotoiminnan turvaaminen Esim. kirjastokerhon idea tukemaan. ?\n(12) Uudenlainen liikuntatuntien järjestämistapa. Jatkammeko näin? ?\n(13) Lupasimme selkeyttää Suomi2- opetuksen periaatteita. ?\nMuuta matkan varrella tärkeäksi osoittautunutta: Kokonaisvaltaisen tuen malli kehittely. Rikas kerhotarjonta. Teimme mainion koko koulun näytelmän, ja toivottavasti Vinski valmistuu :-)\n(1) Uusi YT-malli. Pedagogiset tiimit ja Työryhmät vuorotellen. Toimiko? ?\n(2) Monelle (mm. koulunkäyntiavustajille) tulee toimenkuvaan muutoksia.\nKK-avustajat tekevät tehtäväkortin.\n(3) Uuden johtoryhmän perehdyttäminen ja mahdollinen koulutus. Onnistui hyvin.\n(4) Erityistä huomioita uinnin järjestelyihin. Jatkammeko näin? ?\n(5) Koulun virallisten ja omien nettisivujen muutokset. Viralliset sivut toteutettiin. Mikä on omien sivujen jatko?\n(6) Mahdollisesti opit-järjestelmän muutokset (Kuulimme, että siirtyy syksyyn 2012)\n(7) Laaditaan pitkäntähtäimen hankintasuunnitelma. Tarvikemäärärahoja varataan tehostetun tuen ja erityisen tuen tarpeisiin. Tilanne muuttui dramaattisesti tappiolliseksi.\n(8) Tuemme opetuksen laatua asettamalla lukuvuosisuunnitelmassa yhteisiä kehittämistavoitteita eri osa-alueille. Tiimien tehtävänä on kääntää ne toiminnaksi.?\n(9) Sisäisen tiedonkulun vahvistaminen kaikille ryhmille (mm. YT-istunnon päätökset). Tähän löydettiin hyviä ratkaisuja: vihko mm.\n(10) Ajankäytön hallinta/tiimeille aikaa pedagogiikkaan. Koko koulun toiminnan laadun kehittämiseksi laadimme vuosikellon, johon kootaan kaikki keskeisesti opetustyöhön vaikuttavat vuosittain samaan aikaan toistuvat asiat. Näitä ovat esim. oppilashuollon ruuhkahuiput, nivellyys, toistuvat. testit, tuen hakemisen ja antamisen jaksot, valinnat ja vanhempainillat. OK\n(11) Peruskorjauksen ja lisärakennuksen suunnittelu/Hankesuunnitelma. Tilaselvitys meni läpi.\n(12) Kestävien käytänteiden vahvistaminen (mm. roskien lajittelu) ?\n(13) Parkkipaikan saneeraus. Toteutui.\n(14) Vuosikello. Tehtiin.\nMatkan varrella tärkeää: Sisäilmakorjaukset saatiin käynnistymään. Jumppasalin lattia lakattiin. Oman koulumme henkilöstöä koulutettiin (mm. Verme, TVT, Kiinan kieli, Hyvä alku, ryhmäilmiöt. johtoryhmätyö...). Laadimme OHR-toiminnan arvioinnille kriteerit. Säännölliset avustajapalaverit pidettiin. Monistuskone uusittiin (ei toimi vielä täysin).\n(1) Uusiin työntekijöiden tutustuminen/perehdyttäminen (mm. Tyhy-risteily). OK\n(2) Kuulluksi tulemisen tunteen vahvistaminen ?\n(3) Positiivisen ammatillisen puheen lisääminen/vuorovaikutustaidot (mm. Tuntematon opettaja-sessio)?\n(4) Alueen kasvattajaverkoston kaksi tapaamista. Yhteisen blogin käyttöönotto. Tapaaminen pidettiin.\n(5) Vanhempien perehdyttäminen ops-uudistukseen jäi ohueksi\n(1) Kolmiportaisen tuen vaatima asiakirjatyö saatiin sujumaan. OK\n(2) Uusien ops-linjausten tiedottaminen vanhemmille. Vanhempainiltateemat eri asteilla, vuosikello, ks. ops\n(3) Ekaluokkien tehostettu kodin ja koulun yhteistyö. Kahdet "vartit toteutettiin",\n(4) Uuden Laatukriteerin-arvioinni osatehtävät (tänä syksynä ja keväänä ei omia mittauksia). Tehtiin henkilöstömittaus.\n(5) Päivitetään retkien turvaohjeet ja käytännöt.?\n(6) Espoon turvallisuuohjeiden mukainen jokavuotinen päivitystyö (mm. poistumusharjoitus, riskanalyysin päivitys). OK\n(7) Oppilashuoltotyötä koskevat säädösmuutokset haastavat meitä kehittämään toimintatapojamme. Etsimme dokumenttimallin, johon kirjataan yksittäisen oppilaan eri tahoilta saamaa tukea voidaan seurata systemaattisesti, yksinkertaisesti ja kuitenkin salassapitosäädöksiä noudattaen. OK\n(8) Oppilashuoltoon liittyvien lapsen tietoja koskevien pelisääntöjen kirkastaminen yhdessä kotien kanssa.?\n(9) Kahden luokanopettajan viran täyttäminen keväällä 2012. Valittiin kolme hyvää.\n(10) Johtokunnan toisen henkilökunnan varajäsenen esittäminen kauden loppuun. OK\n(11) Johtokunnan asiakirjat hoidettiin. OK\nMatkan varrella tärkeää:Uudet tuen lomakkeet otettiin haltuun. Wilman käyttöä vahvistettiin myös niiden osalta. Yleiset valintakriteerit opettajavaaliin julkaistiin.\n(1) Rehtorien PLC-verkostotoiminta alkoi kankeasti. Ei Auroran vika.\n(2) Väestönsuojelutehtävät (Martti ja eräät muut väestönsuojeluorganisaatiossa). OK. Hiljaista.\n(3) Palkkausjärjestelmän muutokset: tiedotus ja käyttöönotto (haasteellinen luokka. lukuvuosi kerrallaan, ops-työ-palkkio) .Löydettiin meille sopivat järjestelyt, joskin 6 lk tuli myös vessissä\n(4) Ilmanvaihdon turvallisuuden varmistaminen. Töitä tehtiin. Ongelmia on yhä.\n(5) Ammatillisuus ja pelisäännöt: palautuspäivä-perjantai, vuorovaikutus?\n(6) Uusien työntekijöiden perehdytys. Malli tehtiin. Totetuiko ?\n(7) Oppimiskeskus- ja Kelpopilottikoulutehtävien hoitaminen (mm. Messut 7.12). Hoidettiin kunnialla.\n(8) Työnohjaus syksyn ajan. Jatkettiin keväälle.\n(9) Kehittämiskeskustelut (keväällä). Hoidetaan ?\n(10) Vastuualueiden päivitys ja työryhmien nimeäminen. Jaettiin työryhmille. ?\nMatkan varrella tärkeää: Sotkuja oli sekä avustajien että erään opettajan palkoissa. Yhteisten työvälineiden palautus omille paikoille ei onnistunut aina. Opettajien toive: Lukujärjestysten valmistuminen jo toukokuussa ei onnistu rehtorista riippumattomista syistä. Marraskuussa saatiin aikaan sopimus, ja palkat nousivat hieman. 6. luokan opettajille tuli luokanvalvojan korvaus.\nOMA ELÄMÄ SIVIILIELÄMÄ\n(1) Otamme edelleen huomioon elämäntilanteet, merkkipäivät jne.\nMatkan varrella tärkeää: Työssä jaksamisessa oli välillä pulmia. Terveysongelmia ilmeni mm. sisäilman vuoksi. Vakavaa viestiä vietiin eteenpäin mediaan ja päättäjille.\nKodin ja koulun yhteistyön kehittäminen\nKODIN ja KOULUN yhteistyösuunnitelmassa oli mm. seuraavia asioita (Olen ryhmitellyt niitä hieman toisella tavalla):\n1. TYÖMUODOT. Yhteistyötapahtumien ja muotojen rikastaminen ja kehittäminen ?\na) Avoimien ovien pävän eri variaatiot\nb) Ekaluokkalaisten vanhemmille ehdotettiin kummivanhempia yläluokilta, jotka ohjaisivat "kuinka täällä ollaan\nc) Wilman käyttöä kannattaisi tehostaa. Järvenperän koululla Wilmassa on monia vanhempia palvelevia ratkaisuja (kuten lukujärjestykset)\nd) Edelleen kaivataan aktivointi-ideoita luokkatoimikuntatyöhön;\ne) Voitaisiinko Auroran päivän lisäksi järjestää f) toinenkin touhutapahtuma. Esim. Iltapesis.\ng) Vanhempainiltoihin toivotaan uusia malleja: teemavanhempainillat, vanhempien illat toiminnallisemmaksi. Koulutehtäviä, ryhmätöitä, lasten ja vanhempien yhteinen ilta.\nh) Vanhempanvarttien pohjaksi voitaisiin laatia yhteinen lomake, jonka täyttää oppilas, huoltaja ja opettaja.\ni) Opettajilta toivotaan joustoa vartteihin- myös ilta-aikoja.\nj) Puhelinaika opettajille\nk) Kuinka saada isät mukaan? Isille pappaparkki?\nk)Auroran päivään vanhemmille suunnattua toimintaa;\nm) Jokaisella vanhemmalla ”pakko” tulla kouluun. Yksi kerrallaan. Ei rasittanut lasten työskentelyä.\nn) Opsin teemalista vanhempainiltoihin on hyvä.\n* Ops-tekstiin tehtiin korjausehdotus (ongelmien ratkaisemisesta hienotunteisesti). OK\n3. VUOROVAIKUTUS ?\na) Yhteistyötä tulisi tehdä jo ennen ongelmaa. Kaikki perustuu luottamukseen;\nb) Toive kauniisti keskustelusta ja hyvistä tavoista näkyviin myös www-sivuille;\nc) Kauniisti puhuminen pitäisi ulottaa myös vanhempien tapaan puhua toisista vanhemmista;\nvanhempia tulisi myös opastaa toimimaan niin, ettei tahattomasti loukata erilaisista kulttuureista tulevia perheitä;\nd) Ekaluokan opettajille tarvittaisiin aikaa vanhempien kohtaamiseen, koska luottamus rakennetaan siellä;\ne) Opettajista olisi mukava tietää, mitä heistä puhutaan.\nf) Opettajien ja vanhempien tulisi kunnioittaa molemminpuolisesti. Muistetaan: kummallakin osapuolella on hyvä tarkoitus. Jos tulee vaikeita asioita- annetaan aikaa;\n4. OPPILAAN OMAN VASTUUN VAHVISTAMINEN ?\na) Paljon odotuksia kohdistuu lupaamaamme koululaisten taidot- kuvaukseen\nb) Lapsi pitäisi ottaa aktiivisesti osalliseksi sekä negatiivisen että positiivisen palautteen prosesseihin\nc) Lapsen sitouttaminen koulutyöhön- lapsi mukaan vartteihin\n5. MONIKULTTUURISUUS ?\na) Luokkin voitaisiin tuoda kartat, mistä minun sukuni on kotoisin;\n6. TIEDOTUS ?\na) Nettiin lisää tietoa vanhemmulle mm. oppilashuollon henkilöstöstä; Koteihin tieto, mitä OHR tekee, ja kuka on luokan erityisopettaja.\nb) Oppilashuolto tulisi tehdä tutuksi. Se helpottaa vaikeissa tilanteissa. "Ei lapsen turvallinen koulutie pääty siihen, että lapsen asiaa käsitellään OHR:ssa".\nc) Elat jo eskarien vanhempainiltaan;\nd) Tuen malleista hyvä myös kertoa;\ne) Jokainen luokanopettaja laittaa kotiin tiedotteen, josta näkyy lukujärjestys ja mm. ketkä opettajat luokkaa opettavat.\nSeuraavan lukuvuoden suunnittelun kulmakiviä\nAinakin seuraavat asiat on otettava huomioon uutta lukuvuotta suunniteltaessa. Lukuvuosi on viimeinen, joka ollaan kokonaan vanhassa koulurakennuksessa.\nPEDAGOGIIKKA: Uusi tuntijako päätettäneen kesän alkuun mennessä. Se vaikuttaa asenteisiin pikku hiljaa. Opit drilleineen käytössä syksyn ajan. PLC-toiminta jalkautetaan myös opettaja-tasolle Espoossa. Oppimiskeskuksemme järjestää edelleen koulutusta. Uuden koulurakennuksen pedagoginen suunnittelu jatkunee. Kerhotoimintaan tulemme saamaan taas ylimääräistä rahaa. Saammeko Tiff-tulokset?\nORGANISAATIO: Rahatilanne ilmeisesti tiukkenee, vaikka olemme jo tehneet korjausliikkeitä. On pakko miettiä malleja, jos joudumme karsimaan menoja ( kesken vuoden käytännössä kyse erikseen laskutettavista tunneista ja sijaisjärjestelyistä). Kevään budjetti auki (niukkuudella uhkailtu). Opettajien sähköpostit vaihtuvat tammikuussa. Psykologipalveluihin tullee katkoja. Luokkatilat: ehkä saamme Mu-Ku-tilan. Johtoryhmän jäsenten roolitus: asemaa johtamispuheen ohjaajina vahvistetaan. Mahdollisesti Veme-toiminta tukemaan uusien opettajien perehdytystä. Kehittämiskeskusteluja standardisoidaan Henkan vuoksi. Kerhtoiminnan aloittaminen tulisi aientaa.\nKOULUYHTEISÖ: Kouluun tullee 2-3 uutta opettajaa. Koulunkäyntiavustajat jatkanevat tutulla joukolla. Kasvattajaverkostolla kaksi tapaamista. Syyskuussa kansallinen kodin ja koulun yhteistyöpäivä. Maahanmuuttajaperheiden osallisuutta tulee vahvistaa.\nVIRANOMAISTOIMINTA: Tuen asiakirjatyötä siirtyy luokanopettajille. Suomi2-opetuksen järjestelyt. Koululle esitetään uutta johtokuntaa. Salassapitonormin syväymmärrys niveltämisissä. Henkilökortit. Riittävätkö iltapäivätoimintapaikat? Koulujen laadittava kerhotoiminnasta kortti, josta näkyy, mitkä kerhot ovat tokaluokkalaisille. Laatukriteerien pohjalta kerätään aineistoa (mm. huoltajakysely ja oppilaskysely). Keväällä myös kriteeripajat. Vanhempainillat ennen syyslomaa.\nAIKUISTEN KOULUTYÖ: Määriteltävä TVA-lisät (kuormitus). Opeteltava Henkan käyttö (uudella lailla haetaan virkavapaudet jne.). Rehtori mukana rehtorien työaikakokeilun suunnittelussa. Työsuhde-edut käyttöön. 5.10 kansainväinen opettajapäivä. Sisäilma-asioiden suhteen ongelmana siivouksen ja kiinteistönhoidon tehostaminen.\nOMA ELÄMÄ. Kannattaisiko palauttaa mieliin väriviikot? Lyhennetty työaika?\nMUUTA: Peruskouluun siirtymisestä tulee kuluneeksi 35 vuotta. Auroran koulu täyttää 55 vuotta (onko meillä retro-henkinen kuusijuhla). Kolmen päivän syysloma. Neljän päivän breikki itsenäisyyspäivän yhteyteen. Aurora-seminaariin ulkopuolinen vetäjä? Viimeinen lukuvuosi, jolloin meillä on ryhmäintegraatioluokka. Lokakuussa kunnallisvaalit. Emme ole enää Opi ja kasva-pilotti.\nOlipa huimaa luettavaa! Hienoa ja pohdittua työtä teette!\nAinoa, mitä en ymmärtänyt oli "väriviikot". Avaisitko vielä senkin :)\nOlemme joskus jakaneet lukuvuoden eri väreihin. Vihreät viikot ovat tehokkaan opiskelun aikaan. Silloin kannattaa paahtaa. Lukukausien alut ovat näitä. Lomia kohti väri vaihtuu keltaiseksi ja erityisesti punaisille viikoille juuri ennen lomia kannattaa varata lisähappea esim. mukavien tapahtumien muodossa ja hieman hellittää omaa nutturaakin.


Maailman laajin karanteeni: Intiassa demokratia ei hidaste | Apu\nNorjasta tulee myös futistähtiä. Australiassa 90 prosenttia maatiloista kärsii yhä maastopalojen seurauksista. Britanniassa hidas elämä ja sen pienet ilot ovat nyt in.\nAustralia. The Monthlyn Australian-painos (1.4.) käsittelee kansijutussaan maatalouselinkeinojen, niiden harjoittajien ja ylipäätään maaseutuelämän tulevaisuutta.\nTrendit ovat yleismaailmallisia (kaupungistuminen, tilakoon kasvattamisen pakko, työntekijäpula, taloudelliset vaikeudet), mutta Australiassa luonto mullistuksineen tuo niihin oman lisänsä.\nArtikkelin mukaan yli 90 prosenttia tiloista kärsii yhä ”Mustan kesän” eli maastopalojen seurauksista. Lisäriesaa ovat tuoneet kauppasodat ja muutokset kulutustottumuksissa.\nLue myös: Yli miljardi kuollutta eläintä – Kuvat ja videot paljastavat, miten pahaan jamaan Australian palot ovat eläimet ajaneet\nBritannia. Juuri nyt ei pelata juuri muualla kuin Valko-Venäjällä, mutta liike ja urheilu ei maailmasta lopu. Jalkapallon Englannin Valioliiga on yksi niistä jättiläisistä, jotka ovat valmistautuneet pelaamaan tämänkin kauden loppuun – vaikka tyhjille katsomoille, jos ei muuten.\n”Jalkapalloraamattu” FourFourTwo katsoo maaliskuun numerossaan kauemmas tulevaan. Se esittelee nuoret tähdet, jotka lehden mukaan dominoivat kenttiä seuraavat kymmenen vuotta ja ottavat aikanaan niiltä väistyvien Lionel Messin ja Cristiano Ronaldon paikan lajin maailmantähtinä.\nMuun muassa nimet Rashford, Mbappe, Trent ja Martinelli ovat toki jo nyt futisseuraajien tiedossa, mutta eniten huomiota saa laajassa haastattelussa Dortmundin norjalaissensaatio Erling Håland, 19. Hän ehti iskeä kahdeksassa Bundesliiga-ottelussa 9 maalia.\nBritit muistavat korostaa, että vaikka hyökkääjä on norjalaisseurojen Brynen ja Molden kasvatti, hän on syntynyt Leedsissä. Toisen polven jalkapalloilijan isä Alf-Inge pelasi tuolloin Valioliigassa.\nBritannia. The Simple Things -lehti on elementissään: lehti liputtaa normaalioloissakin hitaamman elämän, lähiruoan, ekologisten tekojen, kotipiirin ja muun asiaankuuluvan puolesta.\nSaarivaltiossa kevät on pohjolaa pidemmällä, joten maaliskuun numerossa vinkkejä annetaan etenkin puutarha- ja piha-askareisiin.\nMuiksi ilahduttaviksi teoiksi listataan muun muassa kakkujen leipominen, teekutsujen järjestäminen, kohteliaisuuden kertominen tuntemattomalle sekä pilvibongailu. Linjan mukaisesti listan nimi ei ole to-do (tee nämä) vaan could-do (voit tehdä nämä).\nYksi kriisi lisää\nIntia. Koronaepidemia on 1,3 miljardin asukkaan maassa ääritiheän asutuksen ja puutteellisen terveydenhuollon vuoksi vaikeasti hallittavissa. Intian pääministeri Narenda Modi ilmoitti kolmen viikon ulkonaliikkumiskiellosta vain neljän tunnin varoajalla.\nIndia Today (6.4.) kertaa, että taloustuhot iskevät pahiten turismiin, palveluihin ja viihdesektoriin. Pääkirjoitus patistaa hallitusta kohdistamaan hätäapunsa juuri niihin kohteisiin, joiden lamaantuminen levittäisi epätoivoa eniten. Mutta myös uskoa valetaan: Intia selviää tästä kriisistä, kuten aiemmistakin.


vaatteet Archives • Järjestysvinkit\nÄlä anna toisille turhaa paskaa! Mistä on kysymys?\nKysyin, mitä tavaraa olet viimeksi saanut sukulaisilta tai isovanhemmilta. Mun Instagramstooreissa keskutelu pyöri saatujen, epämiellyttävien tavaroiden vaatteiden, romujen, käsitöiden ja tuomisten ympärillä.\nSiellä korostui niin appi- ja isovanhempien antimet, sukulaisten rumat lelut ja vuosia vanhat lastenvaatteet, itsetehdyt asiat kosmetiikasta käsityöhön.\nKokemuksen rintaääni kuului, kuinka niitä määriä lojuu edelleenkin pitkin ja poikin, vaikka jätesäkillisiä ollaan annettu pois.\n” mitä tehdä kun ei kukaan usko vaikka sanon, että en jumalauta halua enää mitään ylimääräistä!”\nKeskustelu kääntyy arvoihin, mitä hämmentyneenä pikku lapsi katsoo vierestä. Äiti ja isä haluavat antaa aikaa, kun isovanhemmat tuon tuosta suitsii lapsille leluja ja tavaraa – uutta ja vanhaa. Kuinka voimme tällöin ohjata kulutuskriittisyyteen, tai mainonnanlukutaitoon?\nSaat sen mitä et halua\nKun sanat ei riitä eikä voimat enää? Meneekö välit poikki sukulaisiin? Miksi tavaralle annetaan niin suurta arvoa?\nTämä on aihe, minkä takia meille kerääntyy tavaraa. Sodan jälkeinen sukupolvi on oppinut, ettei mitään heitetä pois. Kaikesta voi keksiä uutta tarpeen tullen. Sillon kun säästetään, säästetään rahaa ja luontoa. Entä sitten, kun tavarat jäävät jälkikasvulle selvitettäväksi?\n”Mutta haluan osoittaa välittämistä”\nTavara ei välillisesti tuo lohtua. Tärkeimmäksi asiaksi nostan ajan antamisen yhtäkaikki. Yhteen ihmiselämään ei määräänsä enempää tavaraa mahdu. Ei liian montaa kodinkonetta korvaamaan ja helpottamaan. Ei liian monenlaista vaatekertaa tai vara-asioiden vara-asioita. Ei väsyneenä auta, että kestokasseja tuodaan eteiseen. Ei auta, että lapselle annetaan leluja, kun ei niillä loppujen lopuksi kukaan yhtäaikaa leiki. Mitä enemmän sitä tavaraa ja elektroniikkaa on, sitä enemmän aikaa menee niiden huoltamiseen. Syli, läheisyys, tunteiden ilmaisu puheissa, lauluissa, eleissä ja ilmeissä. Niillä rakennetaan ehyttä ihmistä.\nToisaalta on lohdullista, että näistä tavara-asioista voidaan keskustella. Niistä kannattaa jakaa fiiliksiä ihan ääneen. Mutta aina se ei ole yksinkertaista, keskusteluissa kuultua: ” Yks päivä tajusin, etten jaksa enää jutella vanhempien kanssa näistä tavara-asioista, eikä mun tarvitsekaan”Omalla esimerkillä ja rehellisyydellä on paljon tekemistä asian ratkaisun saamisessa. Ehdotuksena on toiminut, että sukulaiset antaa sitä mitä toivotaan, sponsorointia ulkohaalariin, lastensänkyyn tai mikä parasta yhdessä oloon. (Se mitä mummolassa tapahtuu jää mummolaan, vai miten se meni).\nTavaran arvo on tunteen ja hinnan yhteenlaskettu summa.\nKun tavaraa ostetaan ja annetaan hyvässä tarkoituksessa:\nopittujen tapojen vuoksi\nTavaraa kohtaan syntyy omistusvaikutus jo kaupasssa. Pakko saada tai “tämähän sopisi just mun kumminkaimalle”. Pahinta tässä on se, että lahja on AINA antajansa näköinen. Ostetaan se hyvässä ajatuksessa, dopamiinia erittyy tulee hyvä mieli ja jos vielä halvallakin saadaan. Mutta sillä hetkellä, kun tavara ostetaan sen arvo puolittuu ja laskee. Ja kun meillä on tarjolla kaikenlaista ja ilmaiseksi asti.\nLapsiperheet toivovat aikaa, enemmän kuin tavaraa\nVallitsevan tilanteen (Korona) vuoksi lapsiperheet ovat joutuneet lahjojen ja lahjoitusten kohteeksi. Siis sellaiset jotka eivät lahjoituksia tarvitse. Muistan itsekin 10 vuotta sitten, kuinka kahden lapsen vanhempana olisin arvostanut hetkeä juoda kahvit rauhassa. Ylisuoritin niin kovasti että kesällä 2010 koin pientä masennusta siitä, etten osannut pyytää apua tai säästää voimia. Ei kukaan ole täydellinen.\nMyös rahasuhteeni on ollut ylösalaisin. Lapsena sain yllinkyllin tavaraa (rahaa joilla sitä ostin lisää). Ai niin, kurkkaa tästä ohjelma missä tämä kaikki suhtautuminen selviää FLINKKILÄ & KELLOMÄKI\nRahalla rakennettu itsetunto\nKatso tästä, minne kannattaa lahjoittaa >> Minne voi viedä ylimääräiset tavarat?\nHaluaisin kuulla, mitä lahjaksi voi enää antaa? Kerro ja suosittele sellaista pakettia tai vaikka firmaa, josta itse toivoisit lahjaa tai lahjakorttia tms. Käy kommentoimassa mun uusimapaan postukseen Instassa @laura_holmstrom_\nVoit myös heittää ajatusta blogin kommenttiboxiin.\nTavaran avulla ei muistoja synny. Niitä ei mukaansa kukaan vie, eikä niistä tunne välity.\nOnni ei elä tavaroissa. Onni syntyy yhdessäolosta ja kaikesta mistä saadaan sydämeen muistoja.\nPoimi tästä Ilmainen Järjestysvinkit miniopas ja vältä mokat kodin järjestämisessä!\nAvainsanat: ammattijärjestäjä, elämyslahjat, lahjat, lahjat lapsille, lapsiperhe, lapsiperheenjoulu, lastenlahjat, pahmolelut, rikkinäiset kirjat, turhaa paskaa, vaatteet


Iso osa lenkkeilijöistä sortuu kahteen perusvirheeseen, joiden vuoksi kehitys tyssää parissa kuukaudessa, sanoo asiantuntija - Elämä | HS.fi\nIso osa lenkkeilijöistä sortuu kahteen perusvirheeseen, joiden vuoksi kehitys tyssää parissa kuukaudessa, sanoo asiantuntija\n80 prosenttia treenistä pitäisi olla matalatehoista ja 20 prosenttia sitä vauhdikkaampaa, sanoo fysiologi.\nIso osa lenkkeilijöistä sortuu kahteen perusvirheeseen, joiden vuoksi kehitys tyssää parissa kuukaudessa, sano\nKevyt treeni ei kehitä, moni uskoo. (KUVA: Antti Hämäläinen)\nJulkaistu: 9.6. 14:58\nMoni kuntoilija ajattelee edelleen, että harjoittelulla on vaikutusta vain, jos se tuntuu pahalta. Kevyt treeni ei kehitä mitään.\n”Kyllä kehittää”, sanoo Kilpa- ja huippu-urheilun tutkimuskeskus KIHU:n johtava asiantuntija ja fysiologi Ari Nummelahttps://www.hs.fi/haku/?query=ari+nummela.\nHän toivoo, että vanhat käsitykset lentäisivät vihdoin romukoppaan ja kuntoilijat malttaisivat ottaa lenkkipoluilla maltillisemmin.\n”Etenkin joukkuelajeissa on tuttua, että valmentajat vaativat harjoituksissa lisää tempoa ja kovaa tekemistä. Mutta myös tavallisilla kuntojuoksijoilla on monesti uskomus, että vain kova treeni kehittää”, Nummela sanoo.\nJos haluaa kehittyä lenkkipolulla, treenistä jopa 80 prosenttia tulisi olla matalatehoista ja pitkäkestoista.\nKestävyysjuoksuvalmentajana toimiva Nummela on havainnut, että moni kuntoilija sortuu kahteen sudenkuoppaan: liian kovaan juoksuvauhtiin ja liian samankaltaisiin lenkkeihin.\nJos haluaa kehittyä lenkkipolulla, treenistä jopa 80 prosenttia tulisi olla niin kutsuttua peruskestävyysharjoittelua eli matalatehoista ja pitkäkestoista.\n”Sellaista rauhallista vauhtia, joka ei hengästytä. Jos hengitys kiihtyy tai ei voi puhua kaverin kanssa puuskuttamatta, vauhti on liian lujaa”, Nummela sanoo.\nMatalatehoinen treeni on aerobista harjoittelua, jossa keho tuottaa energiaa lähinnä hapen avulla ja energialähteenä toimivat pääasiassa rasvavarastot. Peruskestävyysharjoittelu on koko suorituskyvyn pohja.\n”Sydämen kyky pumpata verta paranee ja hiusverisuonien määrä lisääntyy, eli lihaksiin menee enemmän happea. Mitä enemmän panostaa peruskuntoon, sitä paremmin palautuu ja jaksaa juosta kovempaa ja pidempään”, Nummela sanoo.\n”Monelle kuntoilijalle riittää reipas kävely.”\nKeskiverto juoksuvauhti, noin kahdeksan kilometriä tunnissa, on Nummelasta monelle kuntoilijalle – varsinkin aloittelijoille – aivan liian kova tahti.\nUseimmilla syke nousee, hengitys kiihtyy ja elimistö lisää anaerobista aineenvaihduntaa. Tällöin siirrytään niin kutsulle vauhtikestävyysalueelle, jolloin keho tuottaa energiaa lähinnä hiilihydraateista.\nVauhtikestävyyttä kannattaa myös treenata, mutta selvästi matalatasoista vähemmän.\n”Monelle kuntoilijalle riittää reipas kävely. Kun peruskunto kohoaa tarpeeksi, voi kävelyyn yhdistää juoksemista. Näin myös elimistö, nivelet ja lihakset ehtivät tottua juoksun tuomaan rasitukseen paremmin.”\n”Jos juoksee kolme kertaa viikossa saman lenkin samaa vauhtia, niin kehitys lakkaa parissa kuukaudessa.”\nLiian kovaa juoksemisesta ei ole Nummelaisen mukaan paljon muuta haittaa kuin se, että kehitys tyssää. Etenkin jos juoksee aina samalla vauhdilla. Vauhdin vaihteleminen on oleellinen osa kehittymistä.\n”Jos juoksee kolme kertaa viikossa saman lenkin samaa vauhtia, niin kehitys lakkaa parissa kuukaudessa. Kunto pysyy toki yllä, mutta ei parane.”\nKehityksen kannalta olisikin fiksuinta, että 80 prosenttia treenistä on matalatehoista ja 20 prosenttia sitä vauhdikkaampaa. Vauhtikestävyyden voi yhdistää matalatehoiseen treeniin, eli juosta rauhallisen lenkin oheen spurtteja.\nNummela oli mukana KIHU:n tutkimuksessa, jossa tutkittiin harrastejuoksijoita. Kuntotestistä – joka on tarkin tapa selvittää itselleen sopivat vauhtirajat – näkyi, että suurin osa heistä treenasi liian kovaa.\n”Opastimme heitä pitämään treenimäärän samana, mutta yllättäen hiljentämään vauhtia. Suurin osa tutkittavista paransi juoksutuloksiaan kuukaudessa.”


Nordean nimissä huijaussähköpostiviestejä\nKotimaa Julkaistu 14.12.2005 08:12 (Päivitetty 15.12.2005 15:37)\nSuomalaiset ovat jälleen saaneet Nordean verkkopankkitunnuksia kyseleviä huijaussähköpostiviestejä. Nordean Suomen viestinnän johtajan Atte Palomäen mukaan viesti on viime yönä lähtenyt arviolta sadoilletuhansille vastaanottajille.\nUutta huijausviestissä on, että se on kirjoitettu tällä kertaa suomeksi. Viestissä on virheellistä suomen kieltä, eikä tekstissä ole käytetty ääkkösiä.\nPalomäki sanoo, että kyseessä on massapostitus. Vastaanottajissa on paljon sellaisia, jotka eivät ole edes Nordean asiakkaita.\n- Sähköpostiosoitteet eivät ole missään nimessä vuotaneet pankista, koska emme edes tiedä asiakkaittemme sähköposteja.\nNordea kehottaa tuhoamaan viestit kuten normaalin roskapostin. Viesteistä ei tarvitse erikseen ilmoittaa pankille. Nordea on lisäksi pyytänyt operaattoreita keskeyttämään viestin lähetyksen.\nJos joku on kuitenkin sortunut lähettämään tunnuksiaan sähköpostitse, tulee hänen heti ottaa yhteyttä Nordeaan, jotta tunnukset voidaan sulkea.\nNordean verkkopankkitunnuksia utelevia sähköpostiviestejä on ollut syksyn mittaan liikkeellä kahteen otteeseen, mutta aiemmin viestit ovat olleet englanninkielisiä. Palomäen mukaan huijarit eivät ole onnistuneet viemään rajoja kenenkään tililtä.\nEi kerrota edes poliisille\nRahoitustarkastus (Rata) muistuttaa, ettei verkkopankkitunnuksia pidä kertoa kenellekään, sillä ne ovat tarkoitettu vain asiakkaan omaan käyttöön. Myöskään pankki tai poliisi eivät kysy verkkopankkitunnuksia. Sama pätee muihin luottamuksellisiin tietoihin kuten kortin numeroon tai korttitunnuksiin.\nRata kehottaa pankkeja järjestämään asiakkailleen ympärivuorokautisen palvelun, jolla verkkopankkitunnukset voi kuolettaa heti tarvittaessa. Kaikilla pankeilla sulkupalvelu ei vielä toimi tauotta. Pankeille suositellaankin, että ne järjestäisivät tunnuksille yhteisen sulkupalvelun korttien tapaan.\nLisäksi Rata kiinnittää huomiota siihen, että pankin edustajat ovat joskus puhelinmyynnin yhteydessä kyselleet verkkotunnuksia tai niiden osia. Ratan mielestä pankin ei tulisi asiakkaalle soittaessaan kysyä tunnuksista, koska asiakas ei voi varmistaa yhteydenoton tulevan pankista.


Herkkumunakas - Meidän murkinat - Vuodatus.net\nMunakas on ihan aliarvostettu ruoka. Eri tavalla maustamalla siitä saa vaihtelevaa ja herkullista, sekä vielä ihan terveellistäkin ruokaa. Ja mikä parasta, ruoka syntyy nopeasti.\nTänään innostuin kesän jälkeen lähtemään jumppaan ja sieltä palattuani oli tietysti kiljuva nälkä. Ruokaa piti saada pöytään ja nopeasti !\nSiispä ensimmäiseksi muutama kirsikkatomaatin puolikas pannuun lämpiämään kasvisöljy tilkan kanssa. Sitten päälle pari kananmunaa kevyesti vatkattuna ja sekaisin tuoreiden herneiden, muutaman silputun mintunlehden, suolan ja pippurin kanssa. Lopuksi sitten vielä fetaa murusina ja kansi päälle.\nOikeaoppisestihan munakasta kai pitäisi vähän paahtaa jossain grillivastuksen alla, mutta minulle kelpaa ihan näin - ja ainahan sen voi taittaa kahtia, jos haluaa ruskeaa paistopintaa päälle.\nTärkeä onnistumisen edellytys on hyväkuntoinen pannu tarttumattomalla pinnalla. Minä yritän pikkupannuani varjella kaikelta muulta kokkaamiselta kuin munakkailta. Tarttuvalla pannulla ei munakkaasta tule muuta kuin palanutta kokkelia.\nJos haluaa kalaisampaa munakasta niin ohje tonnikalamunakkaaseen sardellivoilla löytyy täältä.\nLähettänyt: Eriqou - 16.8.2010 klo 21.13


Puumalan saaristoreitti – pyörällä Saimaalle\nPuumalan saaristoreitti on varmasti monelle vielä tuntematon pyöräilyreitti. Toisin kuin Turun saariston rengastien, 60km:n pituisen Puumalan saaristoreitin voi mennä pyörällä yhdessä päivässä. Matkalla on kuitenkin paljon nähtävää ja erilaisia majoituisvaihtoehtoja, joten reitillä…\n11.7.2021 by miffas\nOravareitti – kajakilla 57km Juvalta Sulkavalle\nOletko jo kuullut Oravareitistä? Kyseessä on 57 kilometrin pituinen melontareitti Etelä-Savossa Juvalta Sulkavalle. Reitti kulkee läpi jokien ja järvien, ja onpa matkan varrella muutamia koskiakin. Melontareitti on parhaimmillaan alkukesästä, jolloin vesi on…\n18.6.2021 by miffas\nOlen Milla, mutta lukiokaverit kutsuu edelleen Miffaksi.\nInnostun erityisesti telttaretkistä, trangiaruuasta, roadtripeistä ja ylipäätään ulkoilmaelämästä. Jaan täällä parhaat vinkkini niin kotimaan luontokohteista kuin ulkomaan reissuilta.\nTakana on high school -vuosi Arkansasissa, lukukaudet yliopistossa Saksassa ja Jamaikalla sekä Working Holiday -vuosi Australiassa. Aussivuodelta löytyy muuten paljon videoita Youtubesta!\nMatkailun vastuullisuus kiinnostaa ja syksyllä 2021 aloitin opinnot Lapin yliopistossa matkailututkimuksen maisteriohjelmassa Tourism, Culture & International Management. Olen siis juuri muuttanut Helsingistä Rovaniemelle ja blogiin kerään myös parhaat vinkit Rollon seudulla liikkuville.\nRovaniemen paras aamupala? 2x staycation Rollossa\nUpea Kevon kanjoni – 63km vaellus Kevon luonnonpuistossa\nMuutto Lappiin: Kolmekymppisenä takaisin opiskelijaelämään\nEtelä-Savo (2) hotellivinkki (1) kansallispuisto (2) Lappi (3) Lofootit (3) Lyngen (1) melonta (1) Norja (6) opiskelu (1) pyöräily (2) roadtrip (7) Rovaniemi (1) saaristo (2) Saimaa (2) Suomiretki (4) telttailu (8) vaellus (7) Vesterålen (1)


Mäntyharjun Seudun Elinkeinojen Kehitys Oy MÄSEK toivottaa rauhallista joulua ja onnea vuodelle 2020 kaikille kuntalaisille, kesäasukkaille, yrityksille sekä yhteistyökumppaneille.\nOlemme joululomalla 21.12.2019-1.1.2020. Joululoman aikana voit jättää yhteydenottopyynnön tarvittaessa sähköpostitse.\nOhessa vielä Mäsekin loppuvuoden kuulumiset.\nOsaavaa työvoimaa etsimässä ja yrittäjien apuna\nElinkeinotoimessa loppuvuonna olemme muun muassa etsineet ratkaisua yrityksien työvoimapulaan yhdessä Etelä-Savon Ely-keskuksen ja TE-toimen kanssa. Yrityksiä kuultiin aiheeseen liittyen yhteisen pöydän ääressä marraskuun puolivälissä.\nLoka-marraskuussa Mäntyharjuun perustettiin seitsemän uutta yritystä. Lopettaneita yrityksiä oli kaksi ja rekisteristä poistoja kolme. Yrittäjäksi aikovia on autettu yhdessä Uusyrityskeskus Dynamon kanssa. Yritykselle jatkajaa etsivien apuna on toiminut Mäsekin lisäksi myös seudullinen Enter to Business -hanke.\nMäntyharjun isojen teollisuustonttien (Poitti, Kaupinkangas) investointimahdollisuuksia on kartoitettu yhdessä Rambollin kanssa osana Mikkelin kehitysyhtiö Miksei Oy:n ja Savonlinnan Yrityspalvelut Oy:n ”Kasvua ja kansainvälistymistä tukevien yritysinvestointien edistäminen Etelä-Savossa” –hanketta.\nPääsimme myös järjestämään yhdessä 4H:n kanssa Ajokortti työelämään -koulutusta ysiluokkalaisille.\nMarkkinoinnilla puhtia kuntaan\nKuntamarkkinoinnin osalta viime aikoina on satsattu asukasmarkkinointikampanjaan, joka alkaa näkyä erilaisissa digitaalisissa kanavissa heti joulun jälkeen. Uusi talviesite on myös tuotettu, esitteestä löytyy tietoa mm. Mäntyharjun talviaktiviteeteista. Talviesitettä on saatavilla mm. kunnan yhteispalvelupisteestä, messuilta sekä ruokakauppojen auloissa olevista telineistä. Sähköisenä talviesite löytyy Mäntyharjun kunnan kotisivuilta https://mantyharju.fi/sisalto/medialle.\nMarkkinointipäällikkö on valmistellut kunnalle uutta viestintäsuunnitelmaa, joka odottaa päätöksentekoa. Lisäksi eri hallintoalojen henkilöstöstä koottu viestintätiimi on aloittanut säännölliset kokoontumiset. Syksyn aikana on myös valmisteltu mantyharju.fi -sivuston uudistamista vastaamaan saavutettavuusdirektiiviä.\nKuntalaisdialogia ja luontomatkailua\nMäsek on mukana myös erilaisissa kehittämishankkeissa. UUDET – uudistuvat elinvoimataajamat -hankkeen osana kehitetään toimintamallia, millä kuntalaisdialogia kuntalaisten, luottamushenkilöiden ja virkamiesten välillä pystyttäisiin kehittämään kunnassamme. Onhan kuntalaisdialogi osa myös Mäntyharjun strategiaa.\nLuova – luontomatkailun Vauhtiratas hanke pureutuu Mäntyharju-Repovesi reitin kehittämiseen. Osana hankkeen toimia on valmisteltu mm. kestävyyssuunnitelman laatimista luontomatkailuun. Hankkeessa ovat mukana myös Kouvola Innovation sekä Metsähallitus.\nLisäksi Mäsek on ollut tiiviisti mukana neljän mäntyharjulaisen matkailuyrityksen yritysryhmähankkeessa, jonka avulla pyritään hakemaan ratkaisuja mm. matkailukauden pidentämiseen.\nMäsekin toiminta vuonna 2020\nMäntyharjun kunta on irtisanonut Mäsekin ja kunnan välisen toimeksiantosopimuksen 2.12.2019. Sopimuksessa on vuoden irtisanomisaika, joten Mäsek toimii normaalisti vielä vuodenvaihteen jälkeenkin. Tiedotamme kun on muutoksen aika. Sitä ennen henkilökuntaamme voi olla yhteydessä normaaliin tapaan. Yhteystiedot löytyvät nettisivuilta www.masek.fi.


Lobelia - eKukka.fi\nEtusivu 9 Kasvikirjasto 9 Lobelia\nLobeliat kukkivat pienin, viuhkamaisin kukin. Sinilobelia (L. erinus Compacta-ryhmä) on kasvutavaltaan mätästävä, kun taas riippalobelia (L. erinus Pendula-ryhmä) kasvattaa rennommat ja pidemmät versot, minkä vuoksi se soveltuu hyvin amppelikasviksi tai istutusten reunoille. Molemmat kukkivat runsaasti keväästä syksyyn.\nPidä kasvualusta tasaisen kosteana. Kukinta jatkuu pidempään, jos kuihtuneet kukat nypitään pois. Myös versojen ajoittainen typistäminen rohkaisee lobeliaa kukkimaan enemmän.\nSiemenistä kasvattaessa esikylvö tehdään maalis-huhtikuussa, itäneet siemenet siirretään viileään ja valoisaan. Yöpakkasten mentyä taimet viedään ulos. Valmiita taimia voi ostaa puutarhamyymälöistä.